Avis juridique important

|

32001D0682

2001/682/YUTP: Neuvoston päätös, tehty 30 päivänä elokuuta 2001, Euroopan unionin tarkkailuvaltuuskunnan (EUMM) toimintaa entisessä Jugoslavian tasavallassa Makedoniassa (FYROM) koskevan Euroopan unionin ja entisen Jugoslavian tasavallan Makedonian välisen sopimuksen tekemisestä

Virallinen lehti nro L 241 , 11/09/2001 s. 0001 - 0001

Neuvoston päätös,tehty 30 päivänä elokuuta 2001,Euroopan unionin tarkkailuvaltuuskunnan (EUMM) toimintaa entisessä Jugoslavian tasavallassa Makedoniassa (FYROM) koskevan Euroopan unionin ja entisen Jugoslavian tasavallan Makedonian välisen sopimuksen tekemisestä(2001/682/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 24 artiklan,ottaa huomioon puheenjohtajavaltion suosituksen,sekä katsoo seuraavaa:(1) Neuvosto hyväksyi 22 päivänä joulukuuta 2000 yhteisen toiminnan 2000/811/YUTP Euroopan unionin tarkkailuvaltuuskunnasta(1).(2) Yhteisen toiminnan 6 artiklassa säädetään, että EUMM:n toimintaa sen vastuualueilla koskevat yksityiskohtaiset säännöt vahvistetaan sopimuksissa, jotka on tehtävä Euroopan unionista tehdyn sopimuksen 24 artiklassa määrätyn menettelyn mukaisesti.(3) Puheenjohtajavaltio on puheenjohtajavaltion valtuuttamisesta neuvottelujen aloittamiseen 28 päivänä kesäkuuta 2001 tehdyn neuvoston päätöksen johdosta neuvotellut entisen Jugoslavian tasavallan Makedonian kanssa sopimuksen EUMM:n toiminnasta.(4) Tämä sopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään Euroopan unionin puolesta Euroopan unionin tarkkailuvaltuuskunnan (EUMM) toimintaa entisessä Jugoslavian tasavallassa Makedoniassa koskeva Euroopan unionin ja entisen Jugoslavian tasavallan Makedonian välinen sopimus.Sopimus on tämän päätöksen liitteenä.2 artiklaNeuvoston puheenjohtaja valtuutetaan nimeämään henkilö, jolla on oikeus allekirjoittaa sopimus Euroopan unionia sitovasti.3 artiklaTämä päätös tulee voimaan päivänä, jona se tehdään.4 artiklaTämä päätös julkaistaan virallisessa lehdessä.Tehty Brysselissä 30 päivänä elokuuta 2001.Neuvoston puolestaPuheenjohtajaL. Michel(1) EYVL L 328, 31.12.2000, s. 53.


title: Neuvoston päätös 2005/481/YUTP, tehty 13 päivänä kesäkuuta 2005, Euroopan unionin ja Ukrainan välisen sopimuksen tekemisestä turvaluokiteltujen tietojen vaihtoon sovellettavista turvallisuusmenettelyistä

text:
               5.7.2005

               FI

               Euroopan unionin virallinen lehti

               L 172/83

         NEUVOSTON PÄÄTÖS 2005/481/YUTP,
   tehty 13 päivänä kesäkuuta 2005,
   Euroopan unionin ja Ukrainan välisen sopimuksen tekemisestä turvaluokiteltujen tietojen vaihtoon sovellettavista turvallisuusmenettelyistä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 ja 38 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Neuvosto päätti 27 ja 28 päivänä marraskuuta 2003 pidetyssä istunnossaan valtuuttaa puheenjohtajavaltion aloittamaan korkeana edustajana toimivan pääsihteerin avustamana Euroopan unionista tehdyn sopimuksen 24 ja 38 artiklan mukaisesti neuvottelut tiettyjen kolmansien valtioiden kanssa, jotta Euroopan unioni voisi tehdä niistä kunkin kanssa sopimuksen turvaluokiteltujen tietojen vaihtoon sovellettavista turvallisuusmenettelyistä.

               (2)

               Saatuaan valtuudet aloittaa neuvottelut puheenjohtajavaltio neuvotteli korkeana edustajana toimivan pääsihteerin avustamana Ukrainan kanssa sopimuksen turvaluokiteltujen tietojen vaihtoon sovellettavista turvallisuusmenettelyistä.

               (3)

               Tämä sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Euroopan unionin ja Ukrainan välinen sopimus turvaluokiteltujen tietojen vaihtoon sovellettavista turvallisuusmenettelyistä.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa sopimus Euroopan unionia sitovasti.
   3 artikla
   Tätä päätöstä noudatetaan päivästä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 13 päivänä kesäkuuta 2005.

            Neuvoston puolesta

            Puheenjohtaja

         J. ASSELBORN

   KÄÄNNÖS
   Ukrainan ja Euroopan unionin välinen
   SOPIMUS
   turvaluokiteltujen tietojen vaihtoon sovellettavista turvallisuusmenettelyistä
   UKRAINA
   ja
   EUROOPAN UNIONI, jäljempänä ’EU’,
   jota edustaa Euroopan unionin neuvoston puheenjohtaja,
   jäljempänä ’osapuolet’, jotka
   OTTAVAT HUOMIOON, että Ukrainan ja EU:n yhteisenä tavoitteena on parantaa kaikin tavoin turvallisuuttaan ja huolehtia kansalaistensa korkeatasoisesta suojasta turvallisuuteen perustuvalla alueella,
   OTTAVAT HUOMIOON, että Ukraina ja EU ovat yhtä mieltä siitä, että niiden välistä neuvonpitoa ja yhteistyötä kehitetään yhteistä etua koskevissa turvallisuuskysymyksissä,
   OTTAVAT HUOMIOON, että tämän vuoksi on olemassa jatkuva tarve vaihtaa turvaluokiteltuja tietoja Ukrainan ja EU:n välillä,
   TUNNUSTAVAT, että täysipainoinen ja tehokas neuvonpito ja yhteistyö voivat edellyttää Ukrainan ja EU:n turvaluokiteltujen tietojen ja aineiston saamista käyttöön sekä turvaluokiteltujen tietojen ja niihin liittyvän aineiston vaihtoa Ukrainan ja EU:n kesken,
   OVAT TIETOISIA siitä, että tämä turvaluokiteltujen tietojen ja niihin liittyvän aineiston käyttöön saaminen ja vaihto edellyttävät asianmukaisia turvatoimia,
   OVAT SOPINEET SEURAAVAA:
   1 artikla
   Kummankin osapuolen turvallisuuden kaikinpuolista parantamista koskevien tavoitteiden saavuttamiseksi tätä sopimusta sovelletaan missä tahansa muodossa oleviin turvaluokiteltuihin tietoihin ja aineistoon, joita osapuolet toimittavat toisilleen tai vaihtavat keskenään.
   2 artikla
   Tässä sopimuksessa turvaluokitelluilla tiedoilla tarkoitetaan tietoja (jotka voidaan välittää missä tahansa muodossa) tai aineistoa, joka on suojattava luvatonta ilmaisemista vastaan ja joille on annettu tätä tarkoittava turvaluokitus, jäljempänä ’turvaluokitellut tiedot’.
   3 artikla
   Tässä sopimuksessa ’EU’ tarkoittaa Euroopan unionin neuvostoa, jäljempänä ’neuvosto’, korkeana edustajana toimivaa neuvoston pääsihteeriä ja neuvoston pääsihteeristöä sekä Euroopan yhteisöjen komissiota, jäljempänä ’Euroopan komissio’.
   4 artikla
   Kumpikin osapuoli

               a)

               suojaa ja turvaa toisen osapuolen toimittamat tai vaihtamat tämän sopimuksen soveltamisalaan kuuluvat turvaluokitellut tiedot;

               b)

               varmistaa, että tämän sopimuksen soveltamisalaan kuuluvat toimitetut tai vaihdetut turvaluokitellut tiedot säilyttävät sen turvaluokituksen, jonka tiedot luovuttanut osapuoli on niille antanut. Vastaanottava osapuoli suojaa ja turvaa turvaluokitellut tiedot 11 artiklan mukaisesti luotavissa turvallisuusjärjestelyissä kuvatulla tavalla omien turvallisuussääntöjensä niiden määräysten mukaisesti, jotka koskevat tietoja tai aineistoa, joilla on vastaava turvaluokitus;

               c)

               käyttää tämän sopimuksen soveltamisalaan kuuluvia turvaluokiteltuja tietoja ainoastaan niihin tarkoituksiin, jotka niiden luovuttaja on määritellyt ja joita varten tiedot on toimitettu tai vaihdettu;

               d)

               ei ilman tietojen luovuttajan etukäteissuostumusta ilmaise tämän sopimuksen soveltamisalaan kuuluvia turvaluokiteltuja tietoja kolmansille osapuolille tai sellaiselle EU:n toimielimelle tai taholle, jota ei ole mainittu 3 artiklassa.

         5 artikla
   1.   Osapuoli, ”luovuttava osapuoli”, voi ilmaista tai luovuttaa turvaluokiteltuja tietoja toiselle osapuolelle, ”vastaanottava osapuoli”, ”toimittaja valvoo” -periaatteen (originator control) mukaisesti.
   2.   Vastaanottava osapuoli tekee luovuttavan osapuolen suostumuksella päätöksen turvaluokiteltujen tietojen ilmaisemisesta tai luovuttamisesta muille kuin tämän sopimuksen osapuolille luovuttavan osapuolen turvallisuussäännöissä mainitun ”toimittaja valvoo” -periaatteen (originator control) mukaisesti.
   3.   Edellä olevia 1 ja 2 kohtaa sovellettaessa operatiivisten vaatimusten kannalta olennaisten, turvaluokiteltujen tietojen tiettyihin luokkiin kuuluvien tietojen luovuttaminen on mahdollista ainoastaan edellyttäen, että osapuolet ovat sopineet asianmukaisista menettelyistä.
   6 artikla
   Ukraina ja EU ja tämän sopimuksen 3 artiklassa mainitut EU:n tahot perustavat turvaorganisaation sekä laativat turvallisuussäännöt ja turvaohjelmat, jotka perustuvat sellaisiin perusperiaatteisiin ja turvallisuutta koskeviin vähimmäisvaatimuksiin, joita noudatetaan 11 artiklan mukaisesti luoduissa osapuolten turvallisuusjärjestelyissä, jotta varmistetaan, että tämän sopimuksen soveltamisalaan kuuluviin turvaluokiteltuihin tietoihin sovelletaan saman tasoista suojaa.
   7 artikla
   1.   Osapuolet varmistavat, että kaikkien henkilöiden, joiden on virallisten tehtäviensä hoitamiseksi saatava käyttöönsä tämän sopimuksen mukaisesti toimitettuja tai vaihdettuja turvaluokiteltuja tietoja tai joilla voi tehtävänsä tai asemansa perusteella olla oikeus saada kyseisiä tietoja käyttöönsä, luotettavuus selvitetään asianmukaisella tavalla ennen kuin tiedot annetaan heidän käyttöönsä.
   2.   Luotettavuusselvitystä koskevien menettelyjen on oltava sellaiset, että niillä voidaan selvittää, onko tietyllä henkilöllä oikeus saada turvaluokiteltuja tietoja käyttöönsä, ottaen huomioon kummankin osapuolen laatimissa säännöissä ja ohjeissa asetetut vaatimukset, kyseisen henkilön rehellisyyden ja luotettavuuden osoittamista koskevat vaatimukset mukaan lukien.
   8 artikla
   Osapuolet antavat toisilleen apua tämän sopimuksen soveltamisalaan kuuluvien turvaluokiteltujen tietojen suojauksessa sekä yhteisiä turvallisuusetuja koskevissa asioissa. Turvallisuusjärjestelyjen tehokkuuden arvioimiseksi tämän sopimuksen 11 artiklassa mainitut viranomaiset kuulevat toisiaan vastavuoroisesti turvallisuutta ja turvatarkastuksia koskevissa kysymyksissä 11 artiklassa määriteltyjen vastuualueidensa puitteissa.
   9 artikla
   1.   Tätä sopimusta sovellettaessa

               a)

               EU:n osalta
               kaikki kirjeenvaihto osoitetaan neuvostolle seuraavaan osoitteeseen:

                           Council of the European Union

                           Chief Registry Officer

                           Rue de la Loi/Wetstraat, 175

                           B-1048 Brussels;

                     neuvoston ylikirjaaja (Chief Registry Officer) toimittaa kaiken kirjeenvaihdon edelleen jäsenvaltioille ja Euroopan komissiolle, jollei 2 kohdasta muuta johdu.

               b)

               Ukrainan osalta
               kaikki kirjeenvaihto osoitetaan Ukrainan ulkoasiainministeriön keskuskirjaamon päällikölle seuraavaan osoitteeseen:

                           Ministry of Foreign Affairs of Ukraine

                           Chief of the Central Registry of the EU Documentation Office

                           Mykhailivska square, 1

                           01018 Kiev

                           Ukraine.

         2.   Poikkeuksellisesti voidaan toisen osapuolen kirjeenvaihto, joka vain tietyillä kyseisen osapuolen toimivaltaisilla virkamiehillä, elimillä tai yksiköillä on oikeus saada käyttöönsä, operatiivisista syistä osoittaa tietyille toisen osapuolen toimivaltaisille virkamiehille, elimille tai yksiköille, jotka on erikseen nimetty vastaanottajiksi, ja antaa se vain näiden yksinomaiseen käyttöön, ottaen huomioon näiden toimivaltuudet ja ”tarve tietää” periaate. Kyseinen kirjeenvaihto on merkittävä asianmukaisesti. Euroopan unionin osalta tällainen kirjeenvaihto toimitetaan neuvoston ylikirjaajan toimiston välityksellä. Ukrainan osalta kirjeenvaihto toimitetaan ulkoasiainministeriön EU-tietopalvelun keskuskirjaamon päällikön välityksellä.
   10 artikla
   Ukrainan ulkoasiainministeriö sekä neuvoston ja Euroopan komission pääsihteerit valvovat tämän sopimuksen täytäntöönpanoa.
   11 artikla
   1.   Tämän sopimuksen täytäntöönpanemiseksi jäljempänä 2–4 kohdassa mainittujen kolmen viranomaisen välille on luotava turvallisuusjärjestelyt tämän sopimuksen soveltamisalaan kuuluvien turvaluokiteltujen tietojen vastavuoroista suojelua koskevien normien vahvistamiseksi.
   2.   Ukrainan turvallisuuspalvelu vastaa Ukrainan nimissä ja alaisuudessa 1 kohdassa mainittujen turvallisuusjärjestelyjen kehittämisestä tämän sopimuksen nojalla Ukrainalle toimitettujen turvaluokiteltujen tietojen suojelemiseksi ja turvaamiseksi.
   3.   Neuvoston pääsihteeristön turvallisuusyksikkö, joka toimii neuvoston pääsihteeristön johdolla ja puolesta sekä neuvoston nimissä ja alaisuudessa, vastaa 1 kohdassa mainittujen turvallisuusjärjestelyjen kehittämisestä tämän sopimuksen nojalla EU:lle toimitettujen turvaluokiteltujen tietojen suojelemiseksi ja turvaamiseksi.
   4.   Euroopan komission turvallisuustoimisto, joka toimii Euroopan komission nimissä ja alaisuudessa, vastaa 1 kohdassa mainittujen turvallisuusjärjestelyjen kehittämisestä tämän sopimuksen nojalla toimitettujen tai vaihdettujen turvaluokiteltujen tietojen suojelemiseksi Euroopan komissiossa ja sen tiloissa.
   5.   EU:n osalta nämä normit hyväksyy neuvoston turvakomitea.
   12 artikla
   Edellä 11 artiklassa mainitut viranomaiset ottavat käyttöön menettelyt, joita noudatetaan, jos käy ilmi, että tämän sopimuksen soveltamisalaan kuuluvia turvaluokiteltuja tietoja on todistettavasti vaarannettu tai että on syytä epäillä näin tapahtuneen.
   13 artikla
   Ennen tämän sopimuksen soveltamisalaan kuuluvien turvaluokiteltujen tietojen toimittamista on 11 artiklassa määriteltyjen vastuullisten turvallisuusviranomaisten oltava yhtä mieltä siitä, että vastaanottava osapuoli kykenee suojelemaan ja turvaamaan saamansa tämän sopimuksen soveltamisalaan kuuluvat tiedot tavalla, joka on 11 artiklan mukaisesti luotujen järjestelyjen mukainen.
   14 artikla
   Tämä sopimus ei estä osapuolia tekemästä muita tämän sopimuksen soveltamisalaan kuuluvien turvaluokiteltujen tietojen toimittamista tai vaihtoa koskevia sopimuksia, edellyttäen että ne eivät ole ristiriidassa tämän sopimuksen määräysten kanssa.
   15 artikla
   Kaikki tämän sopimuksen tulkintaa tai soveltamista koskevat mahdolliset erimielisyydet Euroopan unionin ja Ukrainan välillä käsitellään osapuolten välisissä neuvotteluissa.
   16 artikla
   1.   Tämä sopimus tulee voimaan sen kuukauden ensimmäisenä päivänä, joka seuraa osapuolten toisilleen antamaa ilmoitusta siitä, että ne ovat saattaneet päätökseen tarvittavat sisäiset menettelyt.
   2.   Tätä sopimusta voidaan jommankumman osapuolen pyynnöstä tarkastella uudelleen mahdollisten muutosten harkitsemiseksi.
   3.   Tämän sopimuksen muutokset on tehtävä kirjallisesti osapuolten yhteisellä sopimuksella. Sopimus tulee voimaan sen jälkeen, kun osapuolet ovat toimittaneet toisilleen 1 kohdassa määrätyt ilmoitukset.
   17 artikla
   Osapuoli voi irtisanoa tämän sopimuksen ilmoittamalla siitä kirjallisesti toiselle osapuolelle. Irtisanominen tulee voimaan kuuden kuukauden kuluttua siitä, kun toinen osapuoli on ottanut ilmoituksen vastaan, mutta se ei vaikuta niihin velvoitteisiin, joihin osapuolet jo ovat tämän sopimuksen määräysten mukaisesti sitoutuneet. Erityisesti kaikki turvaluokitellut tiedot, jotka on toimitettu tai vaihdettu tämän sopimuksen nojalla, on edelleen suojattava tämän sopimuksen määräysten mukaisesti.

      TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän sopimuksen.
      Tehty Luxemburgissa 13 päivänä kesäkuuta 2005 kahtena kappaleena, molemmat englannin kielellä.

            Ukrainan puolesta

            Euroopan unionin puolesta


Avis juridique important

|

31994D0942

94/942/YUTP: Neuvoston päätös, tehty 19 päivänä joulukuuta 1994, kaksikäyttötuotteiden viennin valvontaa koskevasta yhteisestä toiminnasta, jonka neuvosto on hyväksynyt Euroopan unionista tehdyn sopimuksen J.3 artiklan perusteella

Virallinen lehti nro L 367 , 31/12/1994 s. 0008 - 0163 Suomenk. erityispainos Alue 2 Nide 15 s. 0090  Ruotsink. erityispainos Alue 2 Nide 15 s. 0090

Neuvoston päätös,tehty 19 päivänä joulukuuta 1994,kaksikäyttötuotteiden viennin valvontaa koskevasta yhteisestä toiminnasta, jonka neuvosto on hyväksynyt Euroopan unionista tehdyn sopimuksen J.3 artiklan perusteella (94/942/YUTP) EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen J.3 artiklan,ottaa huomioon Eurooppa-neuvoston 26 ja 27 päivänä kesäkuuta 1992 määrittelemät yleiset suuntaviivat,ON PÄÄTTÄNYT SEURAAVAA:1 artikla Toteutetaan sekä siviilitarkoituksiin että sotilaallisiin tarkoituksiin soveltuvien tuotteiden, jäljempänä 'kaksikäyttötuotteet`, yhteisöstä tapahtuvan viennin valvontaa koskeva yhteinen toiminta, jonka tarkoituksena on suojata jäsenvaltioiden keskeisiä turvallisuusetuja ja täyttää niiden kansainväliset sitoumukset.Tällä päätöksellä ja kaksikäyttötuotteiden vientiä koskevan yhteisön valvontajärjestelmän käyttöön ottamisesta 19 päivänä joulukuuta 1994 annetulla neuvoston asetuksella (EY) N:o 3381/94(1) muodostetaan yhtenäinen järjestelmä, joka koskee neuvostoa, komissiota ja jäsenvaltioita näiden kunkin toimivaltuuksien mukaan.2 artikla Kaksikäyttötuotteiden luettelo on liitteessä I. Luetteloa sovelletaan asetuksen (EY) N:o 3381/94 3 artiklan 1 kohtaa sekä 19 artiklan 1 kohdan a alakohtaa ja 2 kohtaa sovellettaessa.3 artikla Määräpaikkojen luettelo, johon sovelletaan asetuksen (EY) N:o 3381/94 6 artiklan 1 kohdan a alakohtaa, on liitteessä II.4 artikla Asetuksen (EY) N:o 3381/94 8 artiklaa sovellettaessa huomioon otettavat suuntaviivat ovat liitteessä III.5 artikla Tuotteiden luettelo, johon sovelletaan asetuksen (EY) N:o 3381/94 19 artiklan 1 kohdan a alakohtaa, on liitteessä IV.6 artikla Tuotteiden ja jäsenvaltioiden luettelo, johon sovelletaan asetuksen (EY) N:o 3381/94 20 artiklan 1 kohtaa, on liitteessä V.7 artikla Tämä päätös julkaistaan Euroopan yhteisöjen virallisessa lehdessä samana päivänä kuin asetus (EY) N:o 3381/94.Myös kaikki tämän päätöksen myöhemmät muutokset julkaistaan Euroopan yhteisöjen virallisessa lehdessä.8 artikla Tämä päätös tulee voimaan päivänä, jona se julkaistaan.Sitä sovelletaan 1 päivästä maaliskuuta 1995.Tehty Brysselissä 19 päivänä joulukuuta 1994.Neuvoston puolestaPuheenjohtajaK. KINKEL(1) EYVL N:o L 367, 31.12.1994, s. 1LIITE I Päätöksen 2 artiklassa ja asetuksen (EY) N:o 3381/94 3 artiklan 1 kohdassa tarkoitettu luettelo (Yhteinen luettelo kaksikäyttötuotteista, jotka ovat valvonnanalaisia niitä Euroopan yhteisöstä vietäessä) LUETTELO KAKSIKÄYTTÖTUOTTEISTA Tämä luettelo on kaksikäyttötuotteiden valvontaa koskevien, erityisesti yhteisön strategista valvontaa, ohjusteknologian valvontajärjestelyä, ydinalan (aineiden, laitteistojen ja laitteiden) valvontajärjestelyjä ja Australian ryhmää koskevien kansainvälisten sopimusten käytännön toteutus. Niitä aineita, jotka jäsenvaltiot haluavat sijoittaa poissulkevaan luetteloon, ei ole otettu huomioon. Kansallisella tasolla tehtyjä tarkastuksia, (joita ei tehdä valvontajärjestelmän nojalla), joita jäsenvaltiot mahdollisesti pitävät voimassa, ei ole otettu huomioon.YLEISET HUOMAUTUKSET LIITTEESEEN I 1 Sotilaskäyttöön suunniteltujen tai muunnettujen tuotteiden valvonnanalaisuus: katso asiaan kuuluvaa kunkin jäsenmaan erikseen ylläpitämää listaa (listoja) sotatarvikkeiden valvonnanalaisuudesta. Tässä liitteessä viittaukset "KATSO MYÖS ASETARVIKELUETTELO" viittaavat samoihin listoihin.2 Tähän liitteeseen sisältyvän valvonnanalaisuuden tarkoitusta ei pidä kumota sellaisten ei-valvonnanalaisten tuotteiden (tuotantolaitokset mukaan lukien) viennillä, jotka sisältävät yhden tai useampia valvonnanalaisia komponentteja, kun tuo valvonnanalainen komponentti tai ne komponentit ovat tuotteiden olennaisia osia ja ne voidaan käytännössä irrottaa ja käyttää toisiin tarkoituksiin.Huom. Arvioitaessa sitä, onko valvonnanalaista komponenttia tai komponentteja pidettävä olennaisina osina, on välttämätöntä harkita sellaisia seikkoja, kuten määrä, arvo ja niihin liittyvä teknologinen taitotieto sekä muita sellaisia erikoisolosuhteita, jotka voisivat vahvistaa valvonnanalaisen komponentin tai komponenttien olevan toimitettavien tuotteiden olennaisia osia.3 Tässä liitteessä teknologian siirron valvonnanalaisuus rajataan koskemaan teknologian aineellisia muotoja.4 Tässä liitteessä määriteltyihin tuotteisiin kuuluvat sekä uudet että käytetyt tuotteet.Ydinteknologiahuomautus (NTN) (Huomioitava ryhmän 0 osassa E) Ryhmän 0 tuotteisiin suoraan liittyvän teknologian siirtoon kohdistetaan yhtä tiukka tarkastelu ja valvonta kuin tuotteisiinkin.Teknologia valvonnanalaisten tuotteiden kehittämistä, tuotantoa ja käyttöä varten on valvonnanalaista myös, kun sitä sovelletaan valvonnan ulkopuolisiin tuotteisiin.Tuotteiden viennin hyväksyminen oikeuttaa myös sen minimiteknologian vientiin samalle loppukäyttäjälle, jota tarvitaan tuotteiden käyttöönottoa, toimintaa, ylläpitoa ja huoltoa varten.Teknologian siirron valvonta ei koske julkisesti saatavilla olevaa informaatiota tai tieteellistä perustutkimusta.Yleinen teknologiahuomautus (GTN) (Huomioitava ryhmien 1 9 osassa E) Sellaisen teknologian siirto, jota tarvitaan ryhmissä 1 9 valvonnanalaiseksi asetettujen tuotteiden kehitystä, tuotantoa tai käyttöä varten, on ryhmien 1 9 säädösten mukaisesti valvonnanalaista.Teknologia, jota tarvitaan valvonnanalaisten tuotteiden kehittämistä, tuotantoa tai käyttöä varten, on valvonnanalaista myös silloin, kun sitä sovelletaan valvonnan ulkopuolisiin tuotteisiin.Tuotteiden viennin hyväksyminen oikeuttaa myös sen minimiteknologian vientiin samalle loppukäyttäjälle, jota tarvitaan tuotteiden käyttöönottoa, toimintaa, ylläpitoa ja huoltoa varten.Huom. Tämä huomautus ei oikeuta kohdassa 8E002. a mainitun korjausteknologian vientiin.Teknologian siirron valvonta ei koske julkisesti saatavilla olevaa informaatiota tai tieteellistä perustutkimusta.Yleinen ohjelmahuomautus (GSN) (Tämä huomautus kumoaa ryhmien 0 9 osan D asettaman vientivalvonnanalaisuuden) Tämän listan ryhmät 0 9 eivät aseta valvonnanalaiseksi ohjelmia, jotkaa. ovat yleisesti yleisön saatavilla seuraavasti:1 niitä myydään vähittäismyyntipisteissä varastosta ja rajoituksettaa. liikkeissäb. postitsetaic. puhelimitseja2 ne on suunniteltu käyttäjän käyttöönotettaviksi ilman merkittävää toimittajan tukeataib. ovat julkisesti saatavilla.Tässä liitteessä käytettyjen termien määritelmät Termin jälkeinen, sulkeissa oleva numero viittaa ryhmään, jossa ko. termi esiintyy.1 Kaksiulotteinen vektorinopeus (2-D vector rate) (4) tarkoittaa sekunnissa tuotettavien vektorien lukumäärää, joilla on satunnaisesti orientoidut 10 pikselin poly-line-vektorit ja joko kokonaisluku- tai liukuvan pilkun X-Y koordinaattiarvot (ne, jotka antavat maksiminopeuden).2 Kolmiulotteinen vektorinopeus (3-D vector rate) (4) tarkoittaa sekunnissa tuotettavien vektorien lukumäärää, joilla on satunnaisesti orientoidut 10 pikselin poly-line-vektorit ja joko kokonaisluku- tai liukuvan pilkun X-Y-Z koordinaattiarvot (ne, jotka antavat maksiminopeuden).3 Tarkkuus (Accuracy) (2) tarkoittaa, tavallisesti epätarkkuudella mitattuna, näyttöarvon positiivista tai negatiivista maksimipoikkeamaa standardi- tai tosiarvosta.4 Aktiiviset lennonohjausjärjestelmät (Active flight control systems) (7) ovat automaattisia ohjausjärjestelmiä, jotka estävät ilma-aluksen tai ohjuksen ei-toivottuja liikkeitä tai rakenteellisia kuormituksia käsittelemällä itsenäisesti useilta antureilta tulevia tietoja ja antamalla automaattiohjaukseen vaikuttavia ennaltaehkäiseviä komentoja.5 Aktiivinen pikseli (Active pixel) (6 ja 8) on solid-state-matriisin pienin (yksittäinen) elementti, jolla on valosähköinen siirtofunktio, kun se asetetaan alttiiksi valolle (sähkömagneettiselle säteilylle).6 Adaptiivinen ohjaus (Adaptive control) (2) tarkoittaa säätöjärjestelmää, joka muuttaa vastettaan toiminnan aikana ilmenevien olosuhteiden mukaan (viite ISO 2806-1980).7 Ilma-alus (Aircraft) (7 ja 9) tarkoittaa kiinteäsiipistä, kääntyväsiipistä, pyöriväsiipistä (helikopteri) tai kallistuvalla roottorilla tai siivillä varustettua ilmakulkuneuvoa.Huom. Katso myös 20, siviililentokone.8 Kiertymiskulman poikkeama (Angular position deviation) (2) tarkoittaa kiertymiskulman ja todellisen, erittäin tarkasti mitatun kiertymiskulman välistä maksimieroa, kun pöydän työkappaleen alustaa on käännetty alkuperäisestä asennostaan (viite: VDI/VDE 2617, luonnos: "Rotary tables on coordinate measuring machines").9 Asynkroninen siirtomuoto (ATM = Asynchronous transfer mode) (5) tarkoittaa tiedonsiirtomuotoa, jossa tieto on järjestetty soluiksi; siirto on asynkronista siinä mielessä, että näiden solujen siirtotaajuus riippuu vaadittavasta tai hetkellisestä bittinopeudesta (CCITT:n suositus L.113).10 Automaattinen kohteen seuranta (Automatic target tracking) (6) tarkoittaa tietojenkäsittelytekniikkaa, joka automaattisesti määrittää ja tulostaa tosiaikaisesti kohteen extrapoloidun sijainnin.11 Yhden puhekanavan kaistanleveys (Bandwidth of one voice channel) (5) tarkoittaa tietoliikennelaitteiden yhden puhekanavan äänitaajuista kaistanleveyttä 3 100 Hz, kuten määritellään CCITT:n suosituksessa G.151.12 Perusportin etenemisviive (Basic gate propagation delay time) (3) tarkoittaa etenemisviiveen arvoa, joka vastaa monoliittisten integroitujen piirienperheessä käytettyä perusportin viivettä. Tämä voidaan määritellä tietylle perheelle joko etenemisviiveeksi tyypillistä porttia kohti tai tyypillisenä etenemisviiveenä porttia kohti.Huom. Perusportin etenemisviivettä ei pidä sekoittaa kompleksisen monoliittisen integroidun piirin kokonaisviiveeseen sisäänmenon ja ulostulon välillä.13 Tieteellinen perustutkimus (Basic scientific research) (GTN, NTN) tarkoittaa kokeellista tai teoreettista työtä, jota tehdään pääasiassa uuden tiedon saamiseksi ilmiöiden tai havaittavien faktojen perusperiaatteista ja jolla ei ensisijaisesti pyritä mihinkään tiettyyn käytännön päämäärään tai tavoitteeseen.14 Interferenssipituus (Beat length) (6) tarkoittaa matkaa, joka kahden ortogonaalisesti polarisoituneen, alunperin samassa vaiheessa olevan signaalin tulee kulkea saavuttaakseen 2 pii-radiaanin vaihe-eron.15 Bias (kiihtyvyysmittarissa) (7) tarkoittaa kiihtyvyysmittarin ulostulon arvoa, kun mittariin ei kohdistu mitään kiihtyvyyttä.16 Aksiaalisiirtymä (Camming, axial displacement) (2) tarkoittaa pääkaran aksiaalisiirtymää yhden kierroksen aikana, mitattuna karan tasolaikkaa vastaan kohtisuorassa olevassa tasossa, pisteessä, joka on lähinnä tasolaikan kehää (viite ISO 230/1 1986, kappale 5.63.).17 CEP (Circle of equal probability) (7) on tarkkuuden mitta, joka määritellään, tietyllä etäisyydellä, sen ympyrän säteenä, jonta keskipisteenä kohde on ja johon 50 prosenttia hyöty-kuormasta osuu.18 Kemiallinen laser (Chemical laser) (6) tarkoittaa laseria, jossa atomien virittymisen aiheuttaa kemiallisen reaktion antama energia.19 Ilmavirran avulla säädelty vastamomenttijärjestelmä tai suunnanohjausjärjestelmä (Circulation controlled anti-torque or direction control system) (7) ovat järjestelmiä, jotka käyttävät ilma-aluksen aerodynaamisten pintojen ohi virtaavaa ilmaa lisäämään tai säätämään näiden pintojen synnyttämiä voimia.20 Siviililentokone (Civil aircraft) (7 ja 9) tarkoittaa ilma-aluksia, jotka siviili-ilmailuviranomaisten julkaisemien lentokelpoisuuden vahvistavien listojen mukaan on tarkoitettu lentämään kaupallisilla sisäisillä sekä ulkomaan siviililentoreiteillä tai niitä saadaan käyttää lainmukaiseen siviili-, yksityis- tai kaupalliseen käyttöönHuom. Katso myös 7, ilma-alus.21 Sekoitettu (Commingled) (1) tarkoittaa termoplastisten kuitujen ja lujitekuitujen filamenttien sekoittamista siten, että syntyy lujitekuitu/matriisi-sekoitus, joka on kokonaan kuitumuodossa.22 Jauhaminen (Comminution) (1) tarkoittaa prosessia, jossa materiaali hajotetaan hiukkasiksi murskaamalla tai jauhamalla.23 Yhteiskanavamerkinanto (Common channel signalling) (5) on merkinantomenetelmä, jossa puhelinkeskusten välillä yhdellä kanavalla lähetetään tunnuksella varustettujen viestien avulla merkinantotietoa, joka koskee useita piirejä tai puheluita, sekä muuta esim. verkonhallintaan liittyvää tietoa.24 Tietoliikennekanavan ohjain (Communications channel controller) (5) tarkoittaa fyysistä liitäntää, joka ohjaa synkronisen tai asynkronisen digitaalisen tiedon kulkua. Se on kokoonpano, joka voidaan asentaa tietokone- tai tietoliikennelaitteisiin tietoliikenneyhteyden luomiseksi.25 Komposiitti (Composite) (1, 6, 8 ja 9) tarkoittaa matriisia ja siihen tiettyä tarkoitusta tai tarkoituksia varten lisättyä faasia tai faaseja, jotka koostuvat hiukkasista, whiskerseistä, kuiduista tai mistä tahansa näiden yhdistelmästä.26 Yhdistetty teoreettinen kokonaistehokkuus (CTP = Composite theoretical performance) (4) on laskentatehokkuuden mitta, joka ilmoitetaan miljoonina teoreettisina operaatioina sekunnissa (Mtops) ja joka on saatu käyttäen laskentaelementtien laskentatehokkuuksien yhdistämistä.Huom. Katso ryhmän 4 tekninen huomautus.27 Yhdistelmäpyöröpöytä (Compound rotary table) (2) tarkoittaa pöytää, jolla työkappaletta voidaan pyörittää tai kallistaa kahden ei-yhdensuuntaisen akselin suhteen, joita voidaan ohjata samanaikaisesti ääriviivaohjausta varten.28 Laskentaelementti (CE = Computing element) (4) tarkoittaa pienintä laskentayksikköä (suoritinta), joka tuottaa aritmeettisia tai loogisia tuloksia.29 Ääriviivaohjaus (Contouring control) (2) tarkoittaa kahden tai useamman liikkeen numeerista ohjausta käskyillä, jotka määrittävät seuraavan vaadittavan aseman sekä tarvittavat syöttönopeudet tähän asemaan siirtymiseksi. Syöttönopeuksia vaihdellaan toistensa suhteen halutun ääriviivan aikaansaamiseksi (katso ISO/DIS 2806-1980).30 Kriittinen lämpötila (Critical temperature) (1, 3 ja 6) (kutsutaan myös joskus transitiolämpötilaksi) tarkoittaa tietyn suprajohtavan materiaalin sitä lämpötilaa, jossa materiaali menettää täysin tasavirtavastusarvonsa.31 Salaus (Cryptography) (5) tarkoittaa periaatteita, välineitä ja menetelmiä, joilla tietoa muunnetaan sen tietosisällön piilottamiseksi, huomaamatta tapahtuvien muutosten estämiseksi tai luvattoman käytön estämiseksi. Salaus rajoittuu tiedon muuntamiseen käyttäen yhtä tai useampaa salausparametria (esim. salausmuuttujia) tai siihen liittyvää avaimen käyttöä.Huom. Salausparametri: vakio tai avain, jota ei anneta muiden tiedoksi tai pidetään vain tietyn ryhmän tietona.32 Datasähke (Datagram) (4 ja 5) tarkoittaa itsenäistä tietokokonaisuutta, joka kuljettaa mukanaan riittävästi tietoa, niin että se voidaan reitittää lähettävältä vastaanottavalle päätelaitteelle, turvautumatta edeltäviin viesteihin lähettävän tai vastaanottavan päätelaitteen ja tiedonsiirtoverkon välillä.33 Tiedonsiirtonopeus (Data signalling rate) (5) tarkoittaa nopeutta niin kuin sen määrittelee ITU Recommendation 53-36, ottaen huomioon, että ei-binäärisessä modulaatiossa baudimäärä ja bittiä sekunnissa eivät ole samoja. Koodausta, tarkistusta tai synkronointia varten käytetyt bitit tulee huomioida.Huom. 1. Tiedonsiirtonopeutta määritettäessä huolto- ja ylläpitokanavia ei huomioida.2. Se on maksiminopeus yhteen suuntaan, ts. maksimaalinen lähetys- tai vastaanottonopeus.34 Muotoaan muuttavat peilit (Deformable mirrors) (6) (joita kutsutaan myös adaptiivisiksi optisiksi peileiksi) tarkoittaa peilejä, joissaa. yhtä jatkuvaa optisesti heijastavaa pinnanmuotoa voidaan dynaamisesti muotoilla yksittäisillä momenteilla tai voimilla kompensoimaan peilin kohtaavan optisen aaltomuodon vääristymiätaib. useita optisesti heijastavia elementtejä voidaan yksittäin ja dynaamisesti, momentteja tai voimia käyttäen uudelleenasetella kompensoimaan peilin kohtaavan optisen aaltomuodon vääristymiä.35 Köyhdytetty uraani (Depleted uranium) (0) tarkoittaa uraania, joka on köyhdytetty alle luonnossa esiintyvän isotooppi 235:n tason.36 Kehitys (Development) (GTN, NTN, kaikki) liittyy kaikkiin vaiheisiin ennen sarjatuotantannon aloittamista, kuten suunnitteluun, siihen liittyvään tutkimukseen, prototyyppien kokoonpanoon ja testaukseen, pilottituotanto-ohjelmaan, suunnittelutietojen muuntamiseen tuotteeksi, konfigurointi- ja lay-out-suunnitteluun.37 Diffuusioliittäminen (Diffusion bonding) (1, 2 ja 9) tarkoittaa vähintään kahden eri metallin molekyylitasoista solid-state-liittämistä yhdeksi kappaleeksi siten, että sen liitoslujuus vastaa heikomman materiaalin lujuutta.38 Digitaalinen tietokone (Digital computer) (4 ja 5) tarkoittaa laitetta, joka voi suorittaa seuraavia toimintoja yhden tai useamman erillisen muuttujan muodossa:a. vastaanottaa tietoa,b. tallettaa tietoa tai käskyjä kiinteille tai muutettaville (kirjoitus-) muistilaitteille,c. käsitellä tietoa muokattavissa olevan tallennetun käskyjonon avullajad. tulostaa tietoa.Huom. Tallennetun käskyjonon muokkaus sisältää kiinteiden muistien vaihdon, mutta ei langoituksen tai kytkentöjen fyysistä muuttamista.39 Digitaalinen siirtonopeus (Digital transfer rate) (5) tarkoittaa minkä tahansa tyyppistä siirtotietä käyttäen suoraan siirretyn informaation kokonaisbittinopeutta.Huom. Katso myös 178, digitaalinen kokonaissiirtonopeus.40 Suoravaikutteinen hydraulipuristus (Direct-acting hydraulic pressing) (2) tarkoittaa muovausprosessia, jossa työstettävä kappale on suorassa kontaktissa nesteellä täytetyn joustavan palkeen kanssa.41 Ryömintänopeus (gyroskoopin) (Drift rate) (7) tarkoittaa ulostulon ajan kuluessa muuttuvaa poikkeamaa toivotusta arvosta. Se koostuu satunnaisista ja systemaattisista osista ja ilmaistaan vastaavana sisääntulon kulmapoikkeamana aikayksikköä kohti suhteessa inertiaaliavaruuteen.42 Dynaamisesti adaptiivinen reititys (Dynamic adaptive routing) (5) tarkoittaa automaattista liikenteen uudelleenreititystä, joka perustuu verkon senhetkisen todellisen tilanteen anturointiin ja analyysiin.Huom. Tähän eivät sisälly reitityspäätökset, jotka tehdään ennalta annetun informaation pohjalta.43 Dynaamiset signaalianalysaattorit (Dynamic signal analyzers) (3) tarkoittaa signaalianalysaattoreita, jotka käyttävät digitaalista näytteenotto- ja muunnostekniikkaa muodostaakseen annetulle aaltomuodolle amplitudi- ja vaiheinformaation sisältävän Fourierin spektrinäytön.Huom. Katso myös 144, signaalianalysaattorit.44 Erityisen tai muun halkeamiskelpoisen materiaalin tehollinen gramma (Effective gramme of special fissile material or other fissile material) (0) tarkoittaaa. plutoniumin isotoopeilla ja uraani-233:lla isotoopin painoa grammoina,b. uraanilla, joka on rikastettu yhteen prosenttiin tai enemmän isotoopilla U-235, alkuaineen painoa grammoina kerrottuna sen desimaalisina paino-osina ilmaistuna rikastusmäärän neliöllä,c. uraanilla, joka on rikastettu alle yhteen prosenttiin isotoopilla U-235, alkuaineen painoa grammoina kerrottuna luvulla 0,0001,d. amerikium-242m:llä, curium-245:llä ja -247:llä, kalifornium-249:llä ja -251:llä isotoopin painoa grammoina kerrottuna luvulla 10.45 Elektroninen kokoonpano (Electronic assembly) (3 ja 4) tarkoittaa elektronisten komponenttien (so. laskentayksiköiden, piirielementtien, erillisten komponenttien, integroitujen piirien jne.) joukkoa, joka on kytketty tietyn tehtävän (tai tietyt tehtävät) suorittavaksi kokonaisuudeksi, joka voidaan yksikkönä vaihtaa ja on tavallisesti purettavissa.Huom. 1. Piirielementti (Circuit element): Yksittäinen aktiivinen tai passiivinen elektronisen piirin toiminnallinen osa kuten diodi, transistori, vastus, kondensaattori jne.2. Erilliskomponentti (Discrete component): Erikseen koteloitu piirielementti, jolla on omat ulkoiset kytkentäpisteensä.46 Elektronisesti ohjattavat vaiheistetut ryhmäantennit (Electronically steerable phased array antennas) (6) tarkoittaa antennia, joka muodostaa keilan vaiheiden kytkennän avulla, ts. keilan suuntaus perustuu säteilevien elementtien yhdistettyihin virityskertoimiin ja säteen suuntaa voidaan sähköisin signaalein muutella pysty- tai vaakasuunnassa, tai molemmissa suunnissa, niin lähetyksessä kuin vastaanotossakin.47 Päätetyövälineet (End-effectors) (2) sisältävät tarraimet, aktiiviset työkaluyksiköt ja kaikki muut työkalut, jotka kiinnitetään robotin tai manipulaattorin käsivarren kiinnityslaippaan.Huom. Aktiivinen työkaluyksikkö: laite, joka kohdistaa työkappaleeseen prosessienergiaa, liikuttaa työkappaletta tai havaitsee sitä.48 Ekvivalenttitiheys (Equivalent density) (6) tarkoittaa optiikan yksikkömassaa optiselle pinnalle projisoitua optisen pinta-alan yksikköä kohti.49 Asiantuntijajärjestelmät (Expert systems) (4) tarkoittaa järjestelmiä, jotka suorittavat tehtäviä soveltamalla käsittelysääntöjä tietoihin, jotka on tallennettu erillisohjelmasta riippumattomasti, ja jotka kykenevät johonkin seuraavista:a. muokkaavat automaattisesti käyttäjän syöttämää lähdekoodia,b. tuottavat johonkin ongelma-alueeseen liittyvää tietoa luonnollista muistuttavalla kielellätaic. keräävät tietoa itsensä kehittämiseksi (symbolinen harjaannuttaminen).50 Perhe (mikroprosessori-) (Family) (3) tarkoittaa mikroprosessorien tai mikrotietokoneiden piirejä, joilla ona. sama arkkitehtuuri,b. sama peruskäskyvalikoimajac. sama perusteknologia (esim. vain NMOS- tai vain CMOS-teknologia).51 Pikavalinta (Fast select) (4 ja 5) tarkoittaa virtuaalisen tiedonsiirtoyhteyden toiminnetta, joka antaa päätelaitteelle mahdollisuuden lähettää tietoa yhteydenmuodostus- ja yhteydenpurkupaketeissa tavanomaista virtuaalista tiedonsiirtoyhteyttä enemmän.Huom. Paketti: Tietoa ja yhteyden ohjaussignaaleja sisältävä binäärinumeroiden muodostama ryhmä, joka välitetään itsenäisenä kokonaisuutena. Tieto, yhteyden ohjaussignaalit ja mahdollinen virheenkorjausinformaatio on järjestetty tiettyyn muotoon.52 Vikasietoisuus (Fault tolerance) (4) on tietokonejärjestelmän kyky, jonka ansiosta se pystyy minkä tahansa laitteisto- tai ohjelmistokomponenttinsa minkä tahansa häiriön jälkeen jatkamaan toimintaansa tietyllä suoritustasolla, joka takaa toiminnan jatkumisen, tietojen säilymisen ja toiminnan palautumisen ennalleen tietyn ajan kuluessa.53 Kuitu- tai säiemateriaalit (Fibrous or filamentary materials) (0, 2 ja 8) sisältäväta. jatkuvat monofilamentit,b. jatkuvat langat ja rovingit,c. teipit, kudokset, matot ja punokset,d. katkeet, tapulikuidut ja koherentit kuituhuovat,e. erilliskuitukiteet (whiskersit), yksi- tai monikiteisinä ja kaiken pituisina,f. aromaattisen polyamidimassan.54 Kalvopiiri (integroitu) (Film type integrated circuit) (3) tarkoittaa eristävälle substraatille pinnoittamalla muodostettujen ohut- tai paksukalvopiirielementtien ja niiden välisten kytkentöjen muodostamaa kokonaisuutta.Huom. Piirielementti (Circuit element): Yksittäinen aktiivinen tai passiivinen elektronisen piirin toiminnallinen osa kuten diodi, transistori, vastus, kondensaattori jne.55 Kiinteä (Fixed) (5) tarkoittaa, ettei koodaus- tai pakkausalgoritmi voi ottaa vastaan ulkopuolelta syötettyjä parametrejä (esim. salaus- tai avainmuuttujia) eikä käyttäjä voi sitä muuttaa.56 Joustava valmistusyksikkö (FMU = Flexible manufacturing unit) (2) (kutsutaan joskus myös "joustavaksi valmistusjärjestelmäksi" [FMS = Flexible manufacturing system] tai "joustavaksi valmistussoluksi" [FMC = Flexible manufacturing cell]) tarkoittaa kokonaisuutta, joka käsittää vähintään seuraavien osien yhdistelmän:a. digitaalisen tietokoneen, jolla on oma keskusmuisti ja omat ulkoiset laitteensajab. kaksi tai useampia seuraavista:1 kohdassa 2B001. c. määritelty työstökone,2 ryhmässä 2 määritelty mittatarkastuskone tai muu valvonnanalainen, digitaalisesti ohjattu ryhmässä 2 määritelty mittauslaite,3 ryhmissä 2 tai 8 määritelty robotti,4 kohdissa 1B003, 2B003 tai 9B001 määritelty digitaalisesti ohjattu laite,5 kohdassa 3B001. a. määritelty ohjelmallisesti ohjattu laite,6 kohdassa 1B001 määritelty digitaalisesti ohjattu laite,7 kohdassa 3A002. c. määritelty digitaalisesti ohjattu elektroninen laite.57 Fluoridikuidut (Fluoride fibres) (6) tarkoittaa kuituja, jotka on valmistettu bulk-fluoridiyhdisteestä.58 Taajuushyppely (Frequency agility, frequency hopping) (5) tarkoittaa hajaspektriominaisuuden muotoa, jossa yksittäisen tiedonsiirtokanavan lähetystaajuutta vaihdellaan epäjatkuvasti, askelittain.59 Taajuuden vaihtoaika (Frequency switching time) (3 ja 5) tarkoittaa maksimiaikaa (so. viivettä), joka tarvitaan, kun signaalin valittua lähtötaajuutta vaihdetaan toiselle valitulle lähtötaajuudelle, kunnes se saavuttaaa. taajuuden, joka on 100 Hz:n sisällä lopullisesta halutusta taajuudestataib. ulostulon tason, joka on 1 dB:n sisällä lopullisesta ulostulon tasosta.60 Taajuussyntesoija (Frequency synthesiser) (3) tarkoittaa taajuuslähdettä tai signaaligeneraattoria, käytetystä tekniikasta riippumatta, joka tuottaa useita samanaikaisia tai vuorottelevia lähtötaajuuksia yhden tai useamman ulostulon kautta ja jossa lähtötaajuudet on johdettu pienemmästä joukosta normi(perus)taajuuksia tai ne ovat niiden ohjaamia tai niiden määräämiä.61 Kaasuatomisointi (Gas atomization) (1) tarkoittaa prosessia, jossa korkeapaineisella kaasuvirtauksella sula metalliseosvirta hajotetaan pisaroiksi, joiden halkaisija on 500 mikrometriä tai vähemmän.62 Yhdyskäytävä (Gateway) (5) tarkoittaa minkä tahansa laite- ja ohjelmayhdistelmän toteuttamaa toimintoa, joka muuntaa yhden järjestelmän käyttämän tiedon esittämisen, käsittelyn ja siirron tavat vastaaviksi mutta erilaisiksi tavoiksi, jotka ovat käytössä toisessa järjestelmässä.63 Perusohjelmat (Generic software) (5) tarkoittaa ohjelmallisesti ohjatussa välitysjärjestelmässä käytettyä käskyjoukkoa, joka on sama kaikille tämän tyyppistä välitysjärjestelmää käyttäville vaihteille.Huom. Tietokantaan sisältyvää osuutta ei katsota perusohjelmien osaksi.64 Maantieteellisesti hajallaan (Geographically dispersed) (6) tarkoittaa, että jokainen sijainti on yli 1 500 m:n päässä kaikista muista. Liikkuvia antureita pidetään aina maantieteellisesti hajallaan olevina.65 Yleinen keskeytysviive (Global interrupt latency time) (4) tarkoittaa aikaa, joka tietokonejärjestelmältä kuluu siihen, että se havaitsee jonkin tapahtuman aiheuttaman keskeytyksen, käsittelee sen ja siirtyy suorittamaan toista muistissa olevaa tehtävää, joka palvelee keskeytystä.66 Ohjautusjärjestelmä (Guidance set) (7) tarkoittaa järjestelmiä, jotka yhdistävät kulkuvälineen paikan ja nopeuden mittaus- ja laskentaprosessin (so. navigoinnin) kulkuvälineen lennonohjausjärjestelmien lentoradan korjauskomentojen laskenta- ja välitysprosessiin.67 Kuumaisostaattinen puristus (Hot isostatic densification) (2) tarkoittaa prosessia, jossa valosta paineistetaan yli 102 C asteen (375 K) lämpötilassa suljetussa tilassa eri väliaineiden avulla (kaasu, neste, kiinteät partikkelit jne.), jotta aikaansaadaan kaikissa suunnissa samansuuruinen voima valoksen sisään syntyvien onteloiden vähentämiseksi tai estämiseksi.68 Hybriditietokone (Hybrid computer) (4) tarkoittaa laitetta, joka voia. vastaanottaa tietoa,b. käsitellä tietoa sekä analogisessa että digitaalisessa muodossajac. tulostaa tietoa.69 Hybridipiiri (Hybrid integrated circuit) (3) tarkoittaa integroitujen piirien yhdistelmää, joka käsittää integroidun piirin (tai piirejä), tai integroitua piiriä piirielementtien tai erilliskomponenttien yhteydessä, jotka on kytketty toisiinsa tietyn toiminnon (tai toimintojen) suorittamiseksi, ja jolla on seuraavat ominaisuudet:se sisältää vähintään yhden koteloimattoman komponentin,sen kytkennät on suoritettu tyypillisiä integroitujen piirien tuotantomenetelmiä käyttäen,se on vaihdettavissa yhtenä kokonaisuutenajase ei yleensä ole purettavissa osiinsa.Huom. 1. Piirielementti (Circuit element): Yksittäinen aktiivinen tai passiivinen elektronisen piirin toiminnallinen osa kuten diodi, transistori, vastus, kondensaattori jne.2. Erilliskomponentti (Discrete component): Erikseen koteloitu piirielementti, jolla on omat ulkoiset kytkentäpisteensä.70 Kuvan laadun parantaminen (Image enhancement) (4) tarkoittaa ulkopuolelta saatujen informaatiota sisältävien kuvien käsittelyä sellaisilla algoritmeilla kuten aikakompressio, suodatus, poiminto, valinta, korrelaatio, konvoluutio tai muunnokset eri tasoihin (kuten nopea Fourier-muunnos tai Walsh-muunnos). Tämä ei sisällä algoritmeja, jotka käyttävät vain yksittäisen kuvan lineaarisia tai toisen asteen muunnoksia kuten kääntäminen, erittely, kohdistaminen tai vääräväritys.71 Yleisessä tiedossa (In the public domain) (GTN, NTN, GSN) tarkoittaa tässä yhteydessä teknologiaa ja ohjelmia, jotka ovat saatavilla ilman edelleenlevitystä koskevia rajoituksia (kustannusoikeudelliset rajoitukset eivät estä teknologiaa tai ohjelmia olemasta yleisessä tiedossa).72 Tiedon suojaus (Information security) (5) tarkoittaa kaikkia menetelmiä ja toimintoja, jotka takaavat tiedon tai tiedonvälityksen saatavuuden, luottamuksellisuuden tai eheyden, poislukien menetelmät tai toiminnot, joilla suojaudutaan virhetoiminnoilta. Siihen kuuluu salaus, salauksen analyysi, suojautuminen paljastavia vuotoja vastaan ja tietokoneturvallisuus.Huom. Salauksen analyysi: salausjärjestelmän tai sen syötteiden tai tulosteiden analysointi, jonka tarkoituksena on selvittää luottamuksellisia muuttujia tai sensitiivistä tietoa, teksti mukaan lukien.73 Hetkellinen kaistanleveys (Instantenous bandwidth) (3) tarkoittaa kaistanleveyttä, jolla lähtöteho pysyy 3 dB:n sisällä vakiona, ilman että muita toimintaparametreja säädetään.74 Näyttöalue (Instrumented range) (6) tarkoittaa tutkan määriteltyä, yksikäsitteistä näyttöaluetta.75 Eristys (Insulation) (9) tarkoittaa tässä yhteydessä rakettimoottorien osissa, kuten rungossa, suuttimessa, läpivienneissä ja rungon väliseinissä käytettäviä, eristäviä tai tulenkestäviä materiaaleja sisältäviä vulkanoidun tai puoli-vulkanoidun seoskumin levykerroksia. Sitä voidaan käyttää myös rasituksen vaimennustuppeina tai -liuskoina.76 Integroitu monipalveluverkko (Integrated Services Digital Network) (5) tarkoittaa yhtenäistä (päätelaitteelta päätelaitteelle ulottuvaa) digitaalista verkkoa, jossa kaiken tyyppinen viestintätieto (esim. ääni, teksti, tieto, liikkumattomat ja liikkuvat kuvat) siirretään keskuksen yhdestä (päätelaitteen) portista yhtä yhteyslinjaa pitkin tilaajalle tai tilaajalta.77 Yhteen kytketyt tutka-anturit (Interconnected radar sensors) (6) tarkoittaa kahta tai useampaa tutka-anturia, jotka on kytketty yhteen ja vaihtavat keskenään tietoa tosiaikaisesti.78 Sisäpinnanvuoraus (Interior lining) (9) tarkoittaa kiinteän polttoaineen ja rungon tai eristävän vuorauksen välisenä sidoksena käytettävää vuorausta. Tavallisesti se on tulenkestävien tai eristävien materiaalien nestemäiseen polymeeriin, kuten hiilitäytteinen HTPB tai muu polymeeri, perustuva dispersio, johon on lisätty vulkanoivia aineita ja joka suihkutetaan tai levitetään rungon sisäpinnalle.79 Itseisjohtavuuteen perustuva magneettikentän gradiometri (Intrinsic Magnetic Gradiometer) (6) on yksittäinen magneettikentän gradienttia ilmaiseva elementti sekä siihen liittyvä elektroniikka, jonka tuloste on magneettikentän gradientin mitta.Huom. Katso myös 84, magneettikentän gradiometri.80 Isostaattiset puristimet (Isostatic presses) (2) tarkoittaa laitteita, jotka kykenevät eri väliaineiden avulla (kaasu, neste, kiinteät partikkelit jne.) paineistamaan suljetun tilan, niin että suljetussa tilassa olevaan työkappaleeseen kohdistuu kaikissa suunnissa samansuuruinen paine.81 Laser (0, 2, 3, 5, 6 ja 9) on komponenttien muodostama kokonaisuus, joka tuottaa sekä avaruudellisesti että ajallisesti koherenttia valoa, jota vahvistetaan stimuloidulla säteilyemissiolla.Huom. Katso myös: kemiallinen laser,Q-kytkin-laser,SHPL-laser,siirto-laser.82 Lineaarisuus (Linearity) (2) (mitataan normaalisti epä-lineaarisuutena) tarkoittaa todellisen ominaisuuden (keskimääräisen lukeman) positiivista tai negatiivista maksimipoikkeamaa suorasta, joka on asetettu siten, että se minimoi maksimipoikkeamat.83 Paikallisverkko (Local area network) (4) on tiedonvälitysjärjestelmä, jokaa. sallii määrittelemättömän määrän yksittäisiä tietolaitteita kommunikoida suoraan toistensa kanssajab. rajoittuu maantieteellisesti kohtuullisen kokoiselle alueelle (kuten toimistorakennus, tehdas, korkeakoulu, varasto).Huom. Tietolaite: laite, joka pystyy lähettämään tai vastaanottamaan digitaalista informaatiota sisältäviä sekvenssejä.84 Magneettikentän gradiometrit (Magnetic gradiometers) (6) ovat laitteita, jotka on suunniteltu havaitsemaan instrumentin ulkopuolisten lähteiden magneettikenttien avaruudellista vaihtelua. Ne koostuvat useista magnetometreistä ja niihin liittyvästä elektroniikasta, joiden tuloste on magneettikentän gradientin mitta.Huom. Katso myös 79, itseisjohtavuuteen perustuva magneettikentän gradiometri.85 Magnetometrit (Magnetometers) (6) ovat laitteita, jotka on suunniteltu havaitsemaan instrumentin ulkopuolisten lähteiden magneettikenttiä. Ne koostuvat yhdestä magneettikenttää havaitsevasta elementistä ja siihen liittyvästä elektroniikasta, jonka tuloste on magneettikentän mitta.86 Keskusmuisti (Main storage) (4) tarkoittaa tiedon tai käskyjen säilyttämistä varten tarkoitettua ensisijaista muistia, johon keskusyksiköllä on nopea pääsy. Se koostuu digitaalisen tietokoneen sisäisestä muistista ja sen hierarkkisista laajennuksista, kuten välimuistista tai laajennetusta ei-peräkkäissaantisesta muistista.87 Matriisi (Matrix) (1, 6, 8 ja 9) tarkoittaa huomattavan jatkuvaa aineen faasia, joka täyttää hiukkasten, whiskersien tai kuitujen välisen tilan.88 Maksimi bittisiirtonopeus (Maximum bit transfer rate = MBTR) tarkoittaaa. puolijohdemuistilaitteen ja sen ohjaimen välillä siirrettävien tietobittien lukumäärää sekunnissa,b. levy-yksikön sisäistä tiedonsiirron nopeutta, joka lasketaan B × R × T (bitteinä sekunnissa), jossa>TAULUKON PAIKKA>89 Mittauksen epävarmuus (Measurement uncertainty) (2) on ominaisparametri, joka 95 %:n luotettavuustasolla määrittelee, millä alueella saadun tuloksen molemmin puolin mitattavan suureen oikea arvo sijaitsee. Se sisältää korjaamattomat systemaattiset poikkeamat, korjaamattoman väljyyden ja satunnaiset poikkeamat (viite VDI/VDE 2617).90 Mekaaninen seostaminen (Mechanical alloying) (1) tarkoittaa seostamisprosessia, jossa alkuaineiden ja perusmetalliseosten jauheet sidostuvat, hajoavat ja sidostuvat uudelleen mekaanisen törmäyksen voimasta. Ei-metallisia hiukkasia voidaan sisällyttää seokseen lisäämällä tarvittavia jauheita.91 Siirtotieliityntäyksikkö (Media access unit) (4 ja 5) tarkoittaa laitetta, joka sisältää yhden tai useampia tietoliikenneliitäntöjä (verkkoliitäntäohjain, tietoliikennekanavan ohjain, modeemi tai tietokoneen väylä), jolla päätelaite voidaan kytkeä verkkoon.92 Sulavarasto (Melt extraction) (1) tarkoittaa prosessia, jossa pikajäähdytetään ja erotetaan nauhamaisia metalliseostuotteita upottamalla osa pyörivää jäähdytettyä kappaletta sulaan metalliseoskylpyyn.Huom. Pikajäähdytys: sulan metalliseoksen jähmettyminen yli 1 000 K/s:n jäähdytysnopeudella.93 Sulasammutus (Melt spinning) (1) tarkoittaa prosessia, jossa pikajäähdytetään sulaa metallivirtaa antamalla sen törmätä pyörivään jäähdytettyyn kappaleeseen, niin että muodostuu hiutalemainen, nauhamainen tai sauvamainen tuote.Huom. Pikajäähdytys: sulan metalliseoksen jähmettyminen yli 1 000 K/s:n jäähdytysnopeudella.94 Mikrotietokonepiiri (Microcomputer microcircuit) (3) tarkoittaa monoliittista integroitua piiriä tai monipala-integroitua piiriä, joka sisältää sisäisessä muistissa olevia tietoja koskevia sisäisessä muistissa olevia käskyjä suorittamaan kykenevän aritmeettisen yksikön (ALU = Arithmetic Logic Unit).Huom. Sisäistä muistia voidaan laajentaa ulkoisen muistin avulla.95 Mikroprosessoripiiri (Microprocessor microcircuit) (3) tarkoittaa monoliittista integroitua piiriä tai monipala-integroitua piiriä, joka sisältää ulkoisessa muistissa olevia yleisluontoisia käskyjä suorittamaan kykenevän aritmeettisen yksikön (ALU = Arithmetic Logic Unit).Huom. 1. Mikroprosessoripiiri ei yleensä sisällä itsenäistä muistia, johon käyttäjällä olisi pääsy, vaikka se saattaa käyttää samalla lastulla olevaa muistia loogisia operaatioita suorittaessaan.2. Tämä määritelmä sisältää lastuyhdistelmät, jotka on suunniteltu huolehtimaan mikroprosessoripiiritoiminnosta.96 Mikro-ohjelma (Microprogramme) (4 ja 5) tarkoittaa peruskäskyjen sarjaa, jota säilytetään erityisessä muistissa ja jonka suoritus käynnistyy, kun sen viitekäsky tulee käskyrekisteriin.97 Ohjukset (Missiles) (1,7 ja 9) tarkoittaa täydellisiä rakettijärjestelmiä ja miehittämättömiä lentolaitejärjestelmiä, jotka pystyvät kuljettamaan vähintään 500 kg:n hyötykuorman vähintään 300 km:n etäisyydelle.98 Monoliittinen (integroitu) piiri (Monolithic integrated circuit) (3) tarkoittaa passiivisten tai aktiivisten piirielementtien tai molempien yhdistelmää, jokaa. on muodostettu diffuusio-, istutus- tai pinnoitusprosesseilla yhden puolijohdepalan (ns. lastun) pintaan tai pinnalle,b. voidaan katsoa erottamattomasti yhteen liitetyksijac. suorittaa piirin tietyn toiminnon (tai toimintoja).Huom. Piirielementti (Circuit element): Yksittäinen aktiivinen tai passiivinen elektronisen piirin toiminnallinen osa kuten diodi, transistori, vastus, kondensaattori jne.99 Liikkeenohjauskortti (Motion control board) (2) tarkoittaa elektronista kokoonpanoa, joka on erityisesti suunniteltu tekemään tietokonejärjestelmä kykeneväksi koordinoimaan työstökoneen samanaikaisten akselien liikkeitä ääriviivaohjausta varten.100 Monipala(integroitu)piiri (Multichip integrated circuit) (3) tarkoittaa kahta tai useampaa monoliittista integroitua piiriä, jotka on liitetty yhteiselle substraatille.101 Monitietovirtakäsittely (Multi-data-stream processing) (4) tarkoittaa mikro-ohjelmien tai laitearkkitehtuurin tekniikkaa, joka mahdollistaa kahden tai useamman tietojonon samanaikaisen käsittelyn yhden tai useamman käskyjonon ohjaamana käyttäen sellaisia keinoja kuten:a. yksi käsky   monta tietoa (SIMD) -arkkitehtuurit, kuten vektori- ja matriisiprosessoreissa,b. monta yksittäistä käskyä   monta tietoa (MSIMD) -arkkitehtuurit,c. monta käskyä   monta tietoa (MIMD) -arkkitehtuurit, tiiviisti kytketyt, läheisesti kytketyt ja väljästi kytketyt mukaan lukientaid. strukturoidut tiedonkäsittelyelementtien ryhmät, systoliset ryhmät mukaan lukien.102 Monitasoinen tiedon suojaus (Multilevel security) (5) tarkoittaa arkuudeltaan erilaista tietoa sisältävää järjestelmätyyppiä, jota samanaikaisesti voivat käyttää useat erilaiset turvallisuustasot ja tiedontarpeet omaavat käyttäjät, mutta estää käyttäjiltä pääsyn tietoihin, joihin heillä ei ole oikeutta.Huom. Monitasoinen tiedon suojaus koskee tietokoneturvallisuutta eikä tietokoneen luotettavuutta, joka käsittelee laitehäiriöiden estämistä tai inhimillisten erehdysten estämistä yleensä.103 Monispektriset kuvannusanturit (Multispectral imaging sensors) (6) kykenevät hankkimaan kuvatietoa samanaikaisesti tai peräkkäin kahdesta tai useammasta erillisestä spektrikaistasta. Antureita, joilla on enemmän kuin kaksikymmentä spektrikaistaa, kutsutaan toisinaan hyperspektrisiksi kuvannusantureiksi.104 Luonnonuraani (Natural uranium) (0) tarkoittaa uraania, joka sisältää luonnossa tavattavia isotooppiseosmääriä.105 Verkkoliityntäohjain (Network access controller) (4 ja 5) tarkoittaa fyysistä liitäntää hajautettuun tietoliikenneverkkoon. Se käyttää yhteistä siirtotietä, joka toimii kauttaaltaan samalla digitaalisella siirtonopeudella ja jakaa päätteille siirtovuoroja (esim. vuoromerkkien tai kuulostelun avulla). Muista riippumatta se valitsee tietopaketit tai tietoryhmät (esim. IEEE 802), jotka sille on osoitettu. Se on kokoonpano, joka voi olla liitettynä tietokone- tai tietoliikennelaitteeseen viestintäyhteyden luomiseksi.106 Hermoverkkotietokone (Neural computer) (4) tarkoittaa tietokonelaitetta, joka on suunniteltu tai muunnettu jäljittelemään neuronin tai neuroniryhmän käyttäytymistä, ts. tietokonetta, jolle on ominaista se, että sen laitteisto kykenee aiempaan tietoon perustuen muuttamaan suurta joukkoa laskennallisten komponenttien välisten kytkentöjen painotusta ja määrää.107 Kohinataso (Noise level) (6) tarkoittaa sähköistä signaalia, joka ilmoitetaan tehon spektritiheytenä. Kohinatason, joka määritellään huipusta-huippuun on S2pp = 8 N0(f2-f1), jossa Spp on signaalin huipusta-huippuunarvo (esim. nanotesloina), N0 on tehon spektritiheys (esim. nanotesla2/Hz) ja (f2-f1) on tarkasteltava kaistanleveys.108 Ydinreaktori (Nuclear reactor) (0) tarkoittaa laitteita, jotka ovat reaktoriastian sisällä tai jotka on liitetty suoraan siihen, laitteet, jotka kontrolloivat sydämen tehotasoa ja komponentit, jotka normaalisti sisältävät reaktorin sydämen primäärijäähdytettä tai joutuvat suoraan kosketukseen sen kanssa tai ohjaavat sen kulkua.109 Numeerinen ohjaus (Numerical control) (2) tarkoittaa prosessin automaattista ohjausta, jossa ohjauslaite käyttää numeerista tietoa, jota se yleensä syöttää ohjattaville laitteille niiden ollessa toiminnassa (viite: ISO 2382).110 Toimivat itsenäisesti (Operate autonomously) (8) tarkoittaa toimintaa täysin sukelluksissa, ilman snorkkelia, kaikki järjestelmät toiminnassa ja kulkemista sillä miniminopeudella, jolla sukelluslaite voi turvallisesti ohjata dynaamisesti syvyyttään käyttämällä vain syvyysohjaimiaan ja tarvitsematta tukialusta tai pinnalla, merenpohjassa tai maalla olevaa tukiasemaa, sekä sukellus- tai pintakäyttöön soveltuvia työntövoimajärjestelmiä.111 Optinen vahvistus (Optical amplification) (5) tarkoittaa optisen tietoliikenteen vahvistustekniikkaa, jossa erillisen optisen lähteen tuottamia signaaleja vahvistetaan muuntamatta niitä sähköisiksi signaaleiksi, ts. käyttäen optisia puolijohdevahvistimia tai valokuituluminesenssivahvistimia.112 Optinen tietokone (Optical computer) (4) tarkoittaa tietokonetta, joka on suunniteltu tai muunnettu käyttämään valoa tiedon esittämiseen ja jonka laskenta- tai loogiset tiedonkäsittelyelementit perustuvat suoraan toisiinsa kytkettyihin optisiin komponentteihin.113 Optisten kuitujen preformit (Optical fibre preforms) (5 ja 6) tarkoittaa lasista, muovista tai muista materiaaleista valmistettuja tankoja, harkkoja tai sauvoja, jotka on erityisesti käsitelty optisten kuitujen valmistusta varten. Preformien ominaisuudet määräävät vedettävien kuitujen perusominaisuudet.114 Optinen integroitu piiri (Optical integrated circuit) (3) tarkoittaa monoliittista integroitua piiriä tai hybridipiiriä, joka sisältää yhden tai useampia osia, jotka on suunniteltu toimimaan valoanturina tai valolähteenä tai suorittamaan optista tai sähköoptista toimintoa (toimintoja).115 Optinen kytkentä (Optical switching) (5) tarkoittaa optisten signaalien reititystä tai kytkentää muuntamatta niitä sähköisiksi signaaleiksi.116 Muut halkeamiskelpoiset materiaalit (Other fissile materials) (0) tarkoittaa aiemmin erotettuja amerikium-242m, curium-245 ja -247, kalifornium-249 ja -251, plutoniumin muut kuin plutonium-238 ja -239 isotooppeja, sekä mitä tahansa edellämainittuja sisältäviä materiaaleja.117 Kokonaisvirtatiheys (Overall current density) (3) tarkoittaa kelan ampeerikierrosten kokonaismäärää (ts. kierrosten lukumäärä kerrottuna kunkin kierroksen kuljettaman maksimivirran arvolla) jaettuna kelan kokonaispoikkipinnalla (sisältäen suprajohtavat säikeet, metallimatriisin, johon säikeet on upotettu, suojaavan materiaalin, kaikki jäähdyttävät elementit jne.).118 Työstöohjelma (Part programme) (2) tarkoittaa järjestettyä käskyvalikoimaa sillä kielellä ja siinä formaatissa, joita tarvitaan aikaansaamaan automaattisessa ohjauksessa toteutettavia operaatioita, ja on joko kirjoitettu syöttövälineelle koneohjelman muodossa tai valmisteltu syöttötiedoksi tietokonekäsittelyä varten koneohjelman aikaansaamiseksi (viite ISO 2806-1980).119 Huipputeho (Peak power) (6) tarkoittaa pulssin energiaa jouleina jaettuna pulssin kestolla sekunteina.120 Henkilökohtainen älykortti (Personalized smart card) (5) tarkoittaa älykorttia, joka sisältää ISO/IEC 781 -standardin mukaisen mikropiirin, joka on sen antajan ohjelmoima ja jota käyttäjä ei voi muuttaa.121 Tehonhallinta (Power management) (7) tarkoittaa korkeusmittarin lähettämän signaalin tehon muuttamista siten, että ilma-aluksen korkeudessa vastaanottama teho on aina pienin mahdollinen korkeuden määrittämiseen.122 Aiemmin erotettu (Previously separated) (0) tarkoittaa minkä tahansa sellaisen prosessin hyväksikäyttöä, jolla halutaan lisätä valvonnanalaisen isotoopin konsentraatiota.123 Olennaisin osa (Principal element) (4) on ryhmää 4 koskien sellainen osa, jonka vaihtoarvo on enemmän kuin 35 % sen järjestelmän kokonaishinnasta, jonka osa se on. Osan arvo on se arvo, jonka järjestelmän valmistaja tai järjestelmän kokoonpanija suorittaa. Kokonaisarvo on normaali kansainvälinen myyntihinta vieraille osapuolille valmistuspaikassa tai kuljetuspisteessä.124 Yksityinen automaattinen vaihde (PABX = Private automatic branch exchange) (5) tarkoittaa automaattista puhelinvaihdetta, jota tyypillisesti joku hoitaa, mutta joka sallii pääsyn yleiseen puhelinverkkoon ja palvelee suoria numeroita sellaisissa organisaatioissa kuten yhtiöt, hallinto, yleiset palvelut tai vastaavat.125 Tuotanto (Production)(GTN, NTN, kaikki) tarkoittaa kaikkia tuotannon vaiheita, joita ovat esim. tuotteiden valmistus, kokoonpano, tarkastus, testaus ja laadunvalvonta.126 Tuotantolaitteet (Production equipment) (9) tarkoittaa kehitystä tai yhtä tai useampaa tuotannon vaihetta varten erikoisesti suunniteltuja tai muunnettuja työkaluja, mallineita, asettimia, tuurnia, muotteja, suulakkeita, kiinnittimiä, suuntausmekanismeja, testilaitteita sekä muita vastaavia koneita ja niiden osia.127 Tuotantoympäristö (Production facilities) (9) tarkoittaa laitteita ja niitä varten erityisesti suunniteltuja ohjelmia, jotka on yhdistetty kokonaisuudeksi kehitystä tai yhtä tai useampaa tuotannon vaihetta varten.128 Erillisohjelma (Programme) (2, 4 ja 5) tarkoittaa käskyjonoa, joka voidaan suorittaa tietokoneessa tai muuntaa sen suoritettavaksi.129 Pulssin kompressointi (Pulse compression) (6) tarkoittaa pitkäaikaisten tutkasignaalien koodausta ja käsittelyä lyhytaikaisina, korkean pulssienergian suomat edut säilyttäen.130 Pulssin kesto (Pulse duration) (6) on laserin pulssin aika, mitattuna FWHI-tasoilla (Full Width Half Intensity).131 Q-kytkin-laser (Q-switched laser) (6) tarkoittaa laseria, jossa energia varastoidaan käännetyssä populaatiossa tai optisessa resonaattorissa ja joka sitten emittoidaan pulssina.132 Tutkan taajuushyppely (Radar frequency agility) (6) tarkoittaa kaikkia tekniikoita, jotka vaihtavat puolisatunnaisessa järjestyksessä pulssitutkan lähettimen kantoaaltotaajuutta pulssien välillä tai pulssiryhmien välillä enemmän kuin mitä on pulssin kaistanleveys.133 Tutkan hajaspektri (Radar spread spectrum) (6) tarkoittaa kaikkia modulointitekniikoita, jotka hajauttavat suhteellisen kapean taajuuskaistan signaalien energian yli laajemman taajuuskaistan käyttäen satunnaista tai puolisatunnaista koodausta.134 Toimintaetäisyys (Range) (8) tarkoittaa puolta maksimietäisyydestä, josta sukelluslaite voi suoriutua.135 Tosiaikainen kaistanleveys (Real-time bandwidth) (3) on dynaamisilla signaalianalysaattoreilla laajin taajuuksien alue, jonka analysaattori voi tulostaa näytölle tai muistiin aiheuttamatta katkoja sisääntulevan tiedon analysoinnissa. Analysaattoreissa, joissa on enemmän kuin yksi kanava, laskelmaa varten tulee käyttää sitä kanavien konfiguraatiota, joka antaa laajimman tosiaikaisen kaistanleveyden.136 Tosiaikainen käsittely (Real time processing) (2 ja 4) tarkoittaa tietokonejärjestelmän tiedonkäsittelykykyä, joka käytettävissä olevin resurssein ja järjestelmän kuormituksesta riippumatta turvaa tarvittavan palvelutason taatun vasteajan sisällä, kun ulkoinen tapahtuma käynnistää palvelun.137 Tarvittava (Required) (GTN 1-9) viittaa, teknologiaa tai ohjelmia koskien, vain siihen osaan teknologiaa tai ohjelmia, jotka nimenomaisesti aikaansaavat valvottuja ominaisuuksia tai toimintoja tai lisäävät niitä. Tarvittava teknologia tai ohjelmat voivat olla yhteisiä eri tuotteille.138 Resoluutio (Resolution) (2) tarkoittaa mittalaitteen pienintä inkrementtiä; digitaalisissa mittalaitteissa vähiten merkitsevä bitti (viite ANSI B-89.1.12).139 Robotti (Robot) (2 ja 8) tarkoittaa manipulointimekanismia, joka voi olla jatkuvaa rataa tai pisteestä-pisteeseen kulkevaa tyyppiä, voi käyttää antureita ja jolla on seuraavat ominaisuudet:a. on monitoiminen,b. pystyy liikkeillään asemoimaan tai suuntaamaan materiaaleja, osia, työkaluja tai erikoislaitteita kolmessa ulottuvuudessa,c. sisältää kolme tai useampia suljetun tai avoimen piirin servolaitteita, kuten askelmoottoreitajad. on käyttäjän ohjelmoitavissa opetusajo/toistemenetelmällä tai tietokoneella, joka voi olla ohjelmoitava logiikka, ts. ilman mekaanista väliintuloa.Huom. Ylläoleva määritelmä ei sisällä seuraavia laitteita:1. manipulaatiolaitteet, jotka ovat vain manuaalisesti tai kauko-ohjattavia;2. kiinteän sekvenssin manipulaattorimekanismit, jotka ovat automaattisesti liikkuvia laitteita ja toimivat mekaanisesti (ja) kiinteästi ohjelmoiduilla liikkeillä. Ohjelma on mekaanisesti rajoitettu kiinteillä pysäyttimillä, kuten tapeilla tai toimikäyrillä. Liikkeiden sarja tai liikeradat tai liikekulmat eivät muutu tai ole muutettavissa mekaanisin, elektronisin tai sähköisin keinoin;3. mekaanisesti ohjatut muuttuvan sekvenssin manipulaatiomekanismit, jotka ovat automaattiliikkeisiä laitteita ja jotka noudattavat kiinteitä mekaanisesti ohjelmoituja ratoja. Ohjelma on mekaanisesti rajoitettu kiinteillä pysäyttimillä, kuten tapeilla tai toimikäyrillä. Liikkeiden sarja ja liikeratojen tai liikekulmien valinta on kiinteä, mutta muuteltavissa kiinteän ohjelman mukaisesti. Yhden tai useamman akselin ohjelman muutokset (esim. tapeilla tai toimikäyrillä) ovat suoritettavissa vain mekaanisilla operaatioilla;4. muut kuin servo-ohjatut muuttuvan sekvenssin manipulaatiomekanismit, jotka ovat automaattiliikkeisiä laitteita ja toimivat mekaanisesti määriteltyjen ohjelmaliikkeiden mukaisesti. Ohjelma on muunneltavissa, mutta liikejakso etenee vain mekaanisesti kiinteästi sijoitettujen sähköisten binaarilaitteiden tai asemaltaan muunneltavien pysäyttimien antamien binaarisignaalien mukaan;5. pinoamislaitteet, joita kutsutaan karteesi-manipulaattorijärjestelmiksi ja jotka on valmistettu korkeavaraston kiinteiksi osiksi ja joiden avulla lokeroiden sisältöä käsitellään (lisätään tai poistetaan).140 Pyörivän elektrodin atomisointi (Rotary atomisation) (1) tarkoittaa prosessia, jossa keskipakovoimalla sulan metallin virrasta tai lähteestä aikaansaadaan läpimitaltaan korkeintaan 500 mikrometrin pisaroita.141 Poikkeama (Run out, out-of-true-running) (2) tarkoittaa pääkaran säteittäistä poikkeamaa yhden kierroksen aikana mitattuna karan akselia vasten suorassa kulmassa olevalla tasolla pisteessä, joka on pyörivän testattavan kappaleen sisä- tai ulkopinnalla (viite ISO 230/1-1986, kohta 5.61).142 Mittakerroin (Scale factor) (7) tarkoittaa gyroskoopin tai kiihtyvyysmittarin ulostulon muutoksen suhdetta mitattavaksi aiotun syötteen muutokseen nähden. Mittakerroin ilmaistaan yleisesti sen suoran kaltevuutena, joka voidaan piirtää pienimmän neliösumman menetelmällä syöte- ja tulostearvojen kautta, jotka on saatu vaihtelemalla syötteen arvoa jaksoittaisesti syötearvojen alueen yli.143 Asettumisaika (Settling time) (3) tarkoittaa aikaa, joka tarvitaan, jotta ulostulo saavuttaa puolen bitin tarkkuudella lopullisen arvon, kun muunnin vaihtaa tilaa minkä tahansa kahden arvon välillä.144 Signaalianalysaattorit (Signal analysers) (3) tarkoittaa laitteita, jotka kykenevät mittaamaan ja näyttämään monitaajuisten signaalien yksitaajuisten komponenttien perusominaisuuksia.145 Signaalin käsittely (Signal processing) (4 ja 5) tarkoittaa ulkoisesta lähteestä tulevien signaalien käsittelyä algoritmeilla kuten kompressio, suodatus, erottelu, valinta, korrelaatio, konvoluutio tai tasomuunnokset (esim. nopea-Fourier- tai Walsh-muunnos).146 Yksinkertaiset opetusvälineet (Simple educational devices) (3) tarkoittaa laitteita, jotka on suunniteltu käytettäväksi tieteellisten perusasioiden opettamiseen ja näiden perusasioiden havainnointiin opetuslaitoksissa.147 Ohjelmat (Software) (ks. GSN, kaikki) Yhden tai useamman ohjelman tai mikro-ohjelman muodostama kokonaisuus missä tahansa käsitettävässä muodossa.148 Lähdekoodi (tai lähdekielinen koodi) (Source code or source language) (4) on sopiva yhden tai useamman prosessin esitystapa, joka voidaan ohjelmointijärjestelmässä kääntää laitteille sopivaan muotoon (kohdekoodiksi tai -kielelle).149 Avaruusalus (Spacecraft) (7 ja 9) tarkoittaa aktiivisia ja passiivisia satelliitteja ja avaruusluotaimia.150 Avaruuskelpoinen (Space qualified) (3 ja 6) viittaa tuotteisiin, jotka on suunniteltu, valmistettu ja testattu kestämään avaruuden erityisiä sähköisiä, mekaanisia tai ympäristövaatimuksia, jotta niitä voidaan laukaista ja käyttää satelliiteissa tai 100 km tai sitä korkeammalla toimivissa lentojärjestelmissä.151 Erityinen halkeamiskelpoinen materiaali (Special fissile material) (0) tarkoittaa plutonium-239:ää, isotoopeilla 235 tai 233 rikastettua uraania ja mitä tahansa materiaalia, joka sisältää edellämainittuja.152 Ominaiskimmokerroin (Specific modulus) (0 ja 1) on Youngin kerroin pascaleina ja on yhtä kuin N/m² jaettuna ominaispainolla N/m³, mitattuna 23 ± 2 C (296 ± 2 K) asteen lämpötilassa sekä 50 ± 5 %:n suhteellisessa kosteudessa.153 Ominaisvetomurtolujuus (Specific tensile strength) (0 ja 1) on lopullinen murtovoima pascaleina, joka on yhtä kuin N/m² jaettuna ominaispainolla N/m³, mitattuna 23 ± 2 C (296 ± 2 K) asteen lämpötilassa sekä 50 ± 5 %:n suhteellisessa kosteudessa.154 Spektrinen tehokkuus (Spectral efficiency) (5) on parametroitu tehokkuutta kuvaava hyvyysluku siirtojärjestelmälle, joka käyttää jotain kompleksista modulaatiomenetelmää kuten kvadratuuri-amplitudimodulaatiota (QAM), trelliskoodausta, QSPK-modulaatiota jne. Se määritellään seuraavasti:spektrinen tehokkuus = >NUM>digitaalinen siirtonopeus (bittiä/sekunnissa)/>DEN>6 dB:n spektrin kaistanleveys (Hz)155 Läimäyssammutus (Splat Quenching) (1) tarkoittaa prosessia, jossa nopeasti kiinteytetään jäähdytetyn telan päälle sulaa metallivirtaa, joka muodostaa hiutalemaisen tuotteen.Huom. Nopea kiinteytys: sulan materiaalin kiinteytys 1 000 K/s ylittävillä jäähdytysnopeuksilla.156 Hajaspektri (Spread spectrum) (5) tarkoittaa tekniikkaa, jolla suhteellisen kapeakaistaisen tietoliikennekanavan energia levitetään huomattavasti laajemman energiaspektrin yli.157 Sputterointi (Sputtering) (2) tarkoittaa pinnoitusprosessia, jossa positiivisesti varatut ionit kiihdytetään sähkökentässä kohdemateriaalin pintaa kohti. Törmäävien ionien kineettinen energia riittää irrottamaan atomeja kohteen pinnalta ja kerrostamaan ne substraatin pinnalle.Huom. Triodi-, magnetroni- tai radiotaajuinen sputterointi pinnoituksen tarttuvuuden lisäämiseksi ja kerrostusnopeuden lisäämiseksi ovat prosessin tavanomaisia muunnoksia.158 Stabiilisuus (Stability) (7) tarkoittaa tietyn parametrin variaation 1 sigman standardipoikkeamaa kalibroidusta arvosta vakiolämpötilaolosuhteissa mitattuna, ja joka voidaan esittää myös ajan funktiona.159 Ohjelmallisesti ohjattu (Stored program controlled) (2, 3 ja 5) tarkoittaa ohjausta, joka käyttää elektroniseen muistiin tallennettuja käskyjä, jotka tietokone voi toteuttaa ohjaamaan määriteltyjä toimintoja.Huom. Laite voi olla ohjelmallisesti ohjattu riippumatta siitä, onko elektroninen muisti sisäinen vai ulkoinen.160 Substraatti (puolijohde-) (Substrate) (3) tarkoittaa perusmateriaalin ohutta levyä, jossa on tai ei ole kytkentäkuviota ja jonka päälle voidaan asentaa erilliskomponentteja tai integroituja piirejä tai molempia.Huom. Erilliskomponentti (Discrete component): Erikseen koteloitu piirielementti, jolla on omat ulkoiset kytkentäpisteensä.161 Substraattiaihio (Substrate blanks) (6) tarkoittaa monoliittisia yhdisteaihioita, joiden mitat sopivat optisten elementtien (kuten optiset peilit tai ikkunat) tuotantoon.162 Superseokset (Superalloys) (2 ja 9) tarkoittaa nikkeli-, koboltti- tai rautapohjaisia seoksia, joiden lujuus on parempi kuin minkään muun AISI 300-sarjan metalliseosten yli 649 C asteen (922 K) lämpötiloissa ja ankarissa ympäristö- ja toimintaolosuhteissa.163 Suprajohtava (Superconductive) (1, 3, 6 ja 8) tarkoittaa materiaaleja, esim. metallit, metalliseokset tai yhdisteet, jotka voivat menettää kokonaan sähköisen vastusarvonsa, ts. jotka voivat saavuttaa äärettömän suuren sähköisen johtavuuden ja kuljettaa hyvin suuria sähkövirtoja ilman Joule-lämpenemistä.Huom. Materiaalin suprajohtavalle tilalle on tunnusomaista kunkin materiaalin osalta kriittinen lämpötila, kriittinen magneettinen kenttä, joka on lämpötilan funktio, ja kriittinen virrantiheys, joka on sekä magneettisen kentän että lämpötilan funktio.164 SHP-laser (Super High Power Laser) (6) tarkoittaa laseria, joka pystyy lähettämään (kokonaan tai osan) ulostuloenergiastaan yli 1 kJ 50:ssä millisekunnissa tai jonka keskimääräinen tai CW- (jatkuvan aallon) teho ylittää 20 kW.165 Superplastinen muovaus (Superplastic forming) (1 ja 2) tarkoittaa muovausprosessia, jossa lämpöä käyttämällä metalleille, joilla normaalisti huoneen lämpötilassa on alhainen venymä (vähemmän kuin 20 %), tavanomaisessa vetomurtolujuuskokeessa saavutetaan prosessin aikana venymä, joka on vähintään kaksinkertainen.166 Pyyhkäisevä taajuusverkkoanalysaattori (Swept freqency network analyzer) (3) tarkoittaa taajuusalueen yli tapahtuvaa ekvivalenttipiiriparametrien automaattista mittausta, joka käyttää pyyhkäisevää taajuuden mittaustekniikkaa, mutta ei jatkuvaa aallon pistekohtaista mittausta.167 Kytkentäkenttä (Switch fabric) (5) tarkoittaa niitä laitteita ja niihin liittyviä ohjelmia, jotka huolehtivat välitettävän sanomaliikenteen fysikaalisesta tai virtuaalisesta kytkentätiestä.168 Synkroninen digitaalinen hierarkia (SDH = Synchronous Digital Hierarchy) (5) tarkoittaa digitaalista hierarkiaa, joka mahdollistaa tavan ohjata ja kanavoida erimuotoisia digitaalisia liikennemuotoja erilaisilla siirtoteillä synkronista siirtomuotoa käyttäen. Siirtomuoto perustuu STM-moduliin (STM = Synchronous Transmission Module), joka on määritelty CCITT G.703, G.707, G.708, G.709 ja muissa, toistaiseksi julkaisemattomissa suosituksissa. Ensimmäisen SDH-tason nopeus on 155,52 Mbit/s.169 Synkroninen optinen verkko (SONET = Synchronous Optical Network) (5) tarkoittaa verkkoa, joka mahdollistaa tavan ohjata ja kanavoida sekä pääsyn erimuotoisille digitaalisille liikennemuodoille synkronista siirtomuotoa kuituoptiikassa käyttäen. Siirtomuoto on amerikkalainen versio SDH:sta ja se käyttää myös STM-modulia. Se käyttää kuitenkin STS-signaalia (Synchronous Transport Signal) perussiirtomodulina, jonka ensimmäisen tason nopeus on 51,81 Mbit/s. SONET-standardeja ollaan integroimassa SDH-standardeihin.170 Reitit (Systems tracks) (6) tarkoittaa käsiteltyjä, korreloituja (kohteen tutkatiedot yhdistelty lentosuunnitelman mukaiseen sijaintiin) ja ajantasalle saatettuja lentokoneen sijainnin tulosteita, jotka ovat lennonjohtokeskuksen käytettävissä.171 Systolinen matriisitietokone (Systolic array computer) (4) tarkoittaa tietokonetta, jossa käyttäjä voi ohjata dynaamisesti loogisten porttien tasolla tiedon virtausta ja muuttamista.172 Tekninen apu (Technical assistance) (GTN, NTN) voi olla muodoltaan ohjeita, taitoja, opetusta, työnsuoritustietoutta tai konsultointipalveluja ja saattaa sisältää teknisen tiedon siirtoa.173 Tekninen tieto (Technical data) (GTN, NTN) voi olla muodoltaan piirustuksia, suunnitelmia, kaavioita, malleja, kaavoja, taulukoita, teknisiä hahmotelmia tai määritelmiä, käsikirjoja ja kirjallisia tai esimerkiksi levylle, magneettinauhalle tai lukumuistiin talletettuja ohjeita.174 Teknologia (Technology) (GTN, NTN, kaikki) tarkoittaa erityistä kirjallista tai muussa muodossa olevaa teknistä tietoa, jota tarvitaan tuotteen kehittämistä, tuotantoa tai käyttöä varten. Tämä tieto on teknisen tiedon tai teknisen avun muodossa.175 Päätelaitteiden liitäntälaitteet (Terminal interface equipment) (4) tarkoittaa laitteita, joissa informaatio tulee sisään tai poistuu tietoliikennejärjestelmästä, esim. puhelin, tietolaite, tietokone, telekopiolaite.176 Kieppikara t. kääntyvä kara (Tilting spindle) (2) tarkoittaa työkalunkäsittelykaraa, joka koneistusprosessin aikana muuttaa keskilinjansa kulma-asentoa mihin tahansa muuhun akseliin nähden.177 Aikavakio (Time constant) (6) on aika, joka kuluu valoärsytyksen antamisesta virran muutokseen sen saavuttaessa arvon 1 >NUM>1>DEN>e (so. 63 %) lopullisesta arvosta.178 Digitaalinen kokonaissiirtonopeus (Total digital transfer rate) (5) tarkoittaa toistensa kanssa yhteydessä olevien digitaalisten siirtojärjestelmien laitteiden välillä kulkevien bittien lukumäärää aikayksikössä, mukaan lukien linjan koodaukseen tarvittavat sekä muut lisäbitit.179 Siirtolaser (Transfer laser) (6) tarkoittaa laseria, jossa laser-ainekset viritetään siirtämällä energiaa ei-laser-atomin tai -molekyylin ja laser-atomin tai -molekyylin yhteentörmäyksellä.Huom. Katso myös 39, digitaalinen siirtonopeus.180 Viritettävä (Tunable) (6) tarkoittaa laserin kykyä tuottaa jatkuvaa lähtötehoa kaikilla aallonpituuksilla usean lasertransition alueella. Viivalaser tuottaa diskreettejä aallonpituuksia yhdellä lasertransitiolla eikä sitä katsota viritettäväksi.181 Isotooppirikastettu uraani (Uranium enriched in the isotopes) (0) tarkoittaa uraania, joka sisältää isotooppia 235 tai 233 tai molempia siinä määrin, että näiden isotooppien ylimääräsumman suhde isotooppiin 238 nähden on enemmän kuin luonnossa esiintyvän isotoopin 235 suhde isotooppiin 238 (isotooppisuhde 0,72 %).182 Käyttö (Use) (GTN, NTN, kaikki) tarkoittaa toimintaa, asennusta (paikalla suoritettava asennus mukaan lukien), ylläpitoa (tarkastusta), korjausta, huoltoa ja kunnostusta.183 Käyttäjän ohjelmointimahdollisuus (User-accessible programmability) (4, 5 6) tarkoittaa ominaisuutta, joka sallii käyttäjän sisällyttää, muuntaa tai vaihtaa ohjelmia muulla tavoin kuina) langoitusta tai kytkentöjä muuttamallataib) toimintonäppäimistä asettelemalla, parametrien syöttö mukaan lukien.184 Tyhjöatomisointi (Vacuum atomization) (1) tarkoittaa prosessia, jossa sulasta metallivirrasta aikaansaadaan tyhjössä nopeasti hajoavan kaasun avulla läpimitaltaan noin 500 mikrometriä tai sitä pienempiä pisaroita.185 Muuttuvan geometrian kantopinnat (Variable geometry airfoils) (7) tarkoittaa takareunan siivekkeitä tai laippoja tai johtoreunan solasiivekkeitä tai alaspainuvaa nokkaa, joiden asentoa voidaan lennon aikana ohjata.186 Booriekvivalentti (BE = Boron equivalent) määritellään:BE = CF × alkuaineen Z konsentraatio ppm yksikköinä,jossa CF on muunnoskerroin = >NUM>gammaZ × AB/>DEN>gammaB × AZ;gammaB ja gammaZ ovat boorin ja alkuaineen Z termiset neutronikaappausvaikutusalat barn-yksikköinä;AB ja AZ ovat boorin ja alkuaineen Z atomipainot.187 Mikro-organismit (Micro-organisms) (1 ja 2) tarkoittaa bakteereita, viruksia, mykoplasmoja, riketsejä, klamydioita tai sieniä, sekä luonnontilaisia, kehitettyjä että muunneltuja, joko eristettyinä elävinä viljelminä tai materiaalina, joka sisältää elävää materiaalia, johon on tarkoituksella istutettu näitä viljelmiä tai joka on saastutettu niillä.188 Toksiinit (Toxins) (1 ja 2) tarkoittaa tarkoituksellisesti eristettyjen preparaattien tai seosten muodossa olevia myrkyllisiä aineita, valmistustavasta riippumatta, lukuunottamatta toksiineja, joita on saasteina muissa materiaaleissa, kuten patologisissa näytteissä, viljassa, ruokatavaroissa tai mikro-organismien kylvöksissä.189 Siviili-ilmailuviranomaiset (Civil aviation authorities) (7 ja 9) tarkoittaa päteviä viranomaisia Australiassa, Belgiassa, Englannissa, Espanjassa, Hollannissa, Irlannissa, Italiassa, Itävallassa, Japanissa, Kanadassa, Kreikassa, Luxemburgissa, Norjassa, Portugalissa, Ranskassa, Ruotsissa, Saksassa, Suomessa, Tanskassa, Turkissa tai Yhdysvalloissa.190 Fokusoiva tasojärjestelmä (Focal plane array) (6) tarkoittaa fokusoivassa tasossa toimivista, readout-elektroniikalla varustetuista tai ilman sitä olevista yksittäisistä ilmaisinelementeistä koostuvaa lineaarista tai kaksiulotteista tasopintaa tai tasopintojen yhdistelmää.Huom. Tällä ei tarkoiteta yksittäisten ilmaisinelementtien pinoa eikä kaksi-, kolme- tai neljäelementtisiä ilmaisimia, edellyttäen että aikaviivästystä ja integrointia ei suoriteta elementeissä.191 Eristettyinä elävät viljelmät (Isolated live cultures) tarkoittaa uinuvassa tilassa ja kuivatuissa preparaateissa olevia eläviä viljelmiä.192 MBTR: katso 88, maksimi bittisiirtonopeus.>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>LIITE II Luettelo, johon viitataan päätöksen 3 artiklassa ja asetuksen (EY) N:o 3381/94 6 artiklan 1 kohdan a alakohdassa. (Yhteinen luettelo määräpaikoista, joihin voidaan soveltaa yksinkertaistettuja menettelyjä) 1 Yleislisenssiä voidaan käyttää myönnettäessä lisenssejä kaksikäyttötuotteille tiettyihin määräpaikkoihin, erityisesti viennissä seuraaviin maihin, jotka ovat jäseninä kaikissa merkittävissä asesulkuun tai arkaluonteisten tuotteiden valvontaan liittyvissä valvontajärjestelyissä tai noudattavat täysimittaisesti niiden määräyksiä:AustraliaItävaltaJapaniKanadaNorjaRuotsiSuomiSveitsiYhdysvallat2 Tämä ei estä noudattamasta yllä mainittuja menettelyjä viennissä muihin määräpaikkoihin.3 Jäsenvaltion on tiedotettava toisille jäsenvaltioille ja komissiolle, jos se noudattaa yksinkertaistettuja menettelyjä viennissä muihin kuin yllä mainittuihin määräpaikkoihin.LIITE III Suuntaviivat, joihin viitataan päätöksen 4 artiklassa ja asetuksen (EY) N:o 3381/94 8 artiklassa. (Jäsenvaltioiden sopimus suuntaviivoista) Harkitessaan vientilisenssin myöntämistä jäsenvaltioiden on otettava huomioon seuraavat seikat:a) asesulkua ja arkaluonteisten tuotteiden valvontaa koskeviin kansainvälisiin sopimuksiin perustuvat jäsenvaltioiden sitoutumukset;b) YK:n turvallisuusneuvoston asettamiin tai muulla kansainvälisellä foorumilla sovittuihin pakotteisiin perustuvat jäsenvaltioiden velvoitteet (1);c) kansalliset ulko- ja turvallisuuspoliittiset näkökohdat, mukaan lukien soveltuvin osin ne, jotka sisältyvät Eurooppa-neuvostossa Luxemburgissa kesäkuussa 1991 ja Lissabonissa kesäkuussa 1992 hyväksyttyihin tavanomaisten aseiden vientiä koskeviin perusteisiin;d) aiottua käyttöä ja sen kiertämisvaaraa koskevat näkökohdat.Jäsenvaltiot vaihtavat tarvittaessa näkemyksiä näistä suuntaviivoista tarkistaakseen niitä tarpeen mukaan.(1) Seuraavat maat ovat YK:n asettamassa taloussaarrossa (lukuun ottamatta humanitaarista apua): - Irak, Serbia ja Montenegro. Seuraavat maat eivät ole yleisen taloussaarron tai kaksikäyttötuotteiden vientikiellon alaisia, mutta ne ovat YK:n tai EU:n asevientikiellon alaisia: - Kiina, Liberia, Libya (lisäksi lentokone- ja lentokoneiden varaosakielto sekä eräiden puhdistamolaitteiden vientikielto), Myanmar, Ruanda, Somalia, Sudan, Zaire, eräät ostajat Angolassa sekä entinen Jugoslavian sosialistinen liittotasavalta.LIITE IV Luettelo, johon viitataan päätöksen 5 artiklassa ja asetuksen (EY) N:o 3381/94 19 artiklan 1 kohdan b alakohdassa. (Yhteinen luettelo kaksikäyttötuotteista, joille sisämarkkinakaupassa edellytetään siirtymäkaudella erillistä lisenssiä) Huom. Jäljempänä olevat kuvaukset ovat lyhennelmiä vastaavista kohdista. Täydelliset tiedot ovat liitteessä I.NSG   INFCIRC 254 OSAN 1 VAROITUSLUETTELO(Näitä tuotteita koskee myös asetuksen (EY) N:o 3381/94 21 artikla.)0B001 Laitokset luonnonuraanin ja köyhdytetyn uraanin, erityisten halkeamiskelpoisten materiaalien ja muiden halkeamiskelpoisten materiaalien isotooppien erotusta varten.0B002 Rikastuslaitosten apujärjestelmät.0B004 Raskaan veden, deuteriumin tai deuteriumyhdisteiden tuotantolaitteet ja osat.0B006 Ydinreaktorin säteilytettyjen polttoaine-elementtien jälleenkäsittelylaitokset.0C002 Vain seuraavat halkeamiskelpoiset materiaalit:a) erotettu plutonium;b) rikastettu uraani, jonka isotooppi-235- tai -233-pitoisuus on yli 20 %.0D001 Kohtien 0B001, 0B002, 0B004, 0B006 ja 0C002 osalta.0E001 Kohtien 0B001, 0B002, 0B004, 0B006 ja 0C002 osalta.NEW FORUM/POST-COCOM-TEOLLISUUSLUETTELO3A002.g. Atomitaajuusstandardit.4A001.b. Elektroniset tietokoneet ja niihin liittyvät laitteet ja elektroniset kokoonpanot, joilla on 5. ryhmässä (osa 2   Tiedon suojaus) määritellyt rajat ylittäviä ominaisuuksia tai jotka suorittavat niitä toimintoja.4A003.b. Vain ne tietokoneet, joilla on supertietokoneen suorituskyky, ts. tietokoneet, joiden yhteenlaskettu teoreettinen tehokkuus (CTP) on 2 000 miljoonaa teoreettista operaatiota sekunnissa (Mtops) tai suurempi.4D003.c. Ohjelmat, joilla on 5. ryhmässä (osa 2   Tiedon suojaus) määritellyt rajat ylittäviä ominaisuuksia tai jotka suorittavat niitä toimintoja, muut kuin ne ohjelmat, jotka suorittavat tämän liitteen 5. ryhmän kohdissa 1 4 kuvattuja toimintoja.5 Ryhmä Kaikki tuotteet, jotka on määritelty osassa 2   Tiedon suojaus, paitsi seuraavat:1 Salaustoimintoja sisältävät kannettavat tai siirrettävät radiopuhelimet, jotka on suunniteltu kansallisten, alueellisten tai kansainvälisten standardien mukaan, kuten kannettavat tai siirrettävät radiopuhelimet kaupallisten siviilisolukkopuhelinjärjestelmien käyttöön.2 Pääsyn valvontalaitteet, kuten automaattiset pankkipäätteet, itsepalvelutiliotekirjoittimet tai myymäläpäätteet, jotka suojaavat salasanaa tai henkilökohtaista tunnusnumeroa (PIN = Personal Identification Number) tai vastaavaa tietoa estämään luvattoman pääsyn järjestelmiin, mutta eivät salli tiedostojen tai tekstin salausta, paitsi siltä osin, mikä suoraan liittyy salasanaan tai PIN-tunnusnumeroon.3 Tiedon autentikointilaitteet, jotka laskevat sanoman autentikointikoodia (MAC = Message Authentication Code) tai vastaavaa tulosta sen varmistamiseksi, ettei tekstissä ole tapahtunut muutosta, tai käyttäjien autentikointia varten, mutta eivät mahdollista tiedon, tekstin tai muun median salausta, paitsi siltä osin kuin mitä itse autentikointiin tarvitaan.4 Salauslaitteet, jotka on erityisesti suunniteltu, kehitetty tai muunnettu käytettäviksi laitteissa pankki- tai rahasiirtoja varten, kuten automaattiset pankkipäätteet, itsepalvelutiliotekirjoittimet, myymäläpäätteet, tai laitteet pankkien välisten tapahtumien salaamiseen, ja jotka on tarkoitettu vain niissä käytettäviksi.5 Ohjelmat yllä kohdissa 1 4 kuvattujen laitteiden käyttöä varten tai ohjelmat, joilla on jokin yllä kohdissa 1 4 kuvattujen laitteiden ominaisuuksista.6A001 Akustiikka.6D003.a. Ohjelmat akustisen tiedon reaaliaikaista käsittelyä varten.HÄIVE (STEALTH) - TEKNIIKKA1C001 Materiaalit, jotka on erityisesti suunniteltu käytettäviksi sähkömagneettista säteilyä absorboivina aineina, tai itseisjohtavat polymeerit.1D103 Ohjelmat, jotka on erityisesti suunniteltu analysoimaan vähennettyä havaittavuutta, kuten tutkaheijastavuutta, ultravioletti/infrapuna- ja akustista näkyvyyttä.6B008 Tutkan kaikupinnan pulssimittausjärjestelmät, joiden pulssinpituus on 100 ns tai vähemmän, ja niitä varten erityisesti suunnitellut komponentit.6B108 Järjestelmät, joita voidaan käyttää ohjuksissa ja jotka on erityisesti suunniteltu tutkapoikkipintojen mittaamiseen.MTCR-TEKNIIKKA9A005 Nestemäistä polttoainetta käyttävien rakettien työntövoimajärjestelmät.9A007.a.1. Kiinteää polttoainetta käyttävien rakettien työntövoimajärjestelmät, joiden kokonaisimpulssikapasiteetti ylittää 1,1 MNs.9A008.d. Tietyt liikkuvalla suuttimella tai toisiopolttoaineen ruiskutuksella varustetut työntövektorin ohjausjärjestelmät, erityisesti kiinteää polttoainetta käyttäviä raketteja varten suunnitellut.9A009.a. Hybridipolttoainetta käyttävien rakettien työntövoimajärjestelmät, joiden kokonaisimpulssikapasiteetti ylittää 1,1 MNs.9A108.c. Työntövoimavektorin ohjauksen alajärjestelmät, erityisesti kiinteää polttoainetta käyttäviä raketteja varten suunnitellut.9A119 Yksittäiset rakettivaiheet.9B115 Erityisesti suunnitellut tuotantolaitteet ja tuotantolaitokset kohdissa 9A005, 9A007. a.1., 9A008. d., 9A108. c. ja 9A119 määriteltyjä järjestelmiä, alajärjestelmiä ja komponentteja varten.9B116 Erityisesti suunnitellut kohdissa 9A005, 9A007. a.1., 9A008. d., 9A108. c. ja 9A119 määriteltyjen järjestelmien, alajärjestelmien ja osien tuotantolaitokset.9D001 Ohjelmat kohdissa 9A005, 9A007. a.1., 9A008. d., 9A108. c., 9A119, 9B115 ja 9B116 laitteiden ja teknologian kehittämiseen.9D101 Ohjelmat, jotka on erityisesti suunniteltu kohdassa 9B116 määriteltyjen tuotteiden käyttöä varten.9D103 Ohjelmat, jotka on erityisesti suunniteltu kohdissa 9A007. a.1., 9A108. c. ja 9A119 määriteltyjen järjestelmien mallintamiseen.9E001 Teknologia, jota tarvitaan kohdissa 9A005, 9A007. a.1., 9A008. d., 9A108. c., 9A119, 9B115 ja 9B116 määriteltyjen laitteiden tai ohjelmien kehittämistä varten.9E002 Teknologia, jota tarvitaan kohdissa 9A005, 9A007. a.1., 9A008. d., 9A108. c., 9A119, 9B115 ja 9B116 määriteltyjen laitteiden tuotantoa varten.Asetuksen (EY) N:o 3381/94 7 artiklan 2 kohdan säännöksiä sovelletaan myös kohdissa 0B001, 0B002, 0B004, 0B006, 0C002, 4A003. b., 4D003. c. ja 5. ryhmän osassa 2 mainittuihin tuotteisiin niiden viennissä kaikkiin määräpaikkoihin, mukaan lukien niihin, jotka luetellaan päätöksen liitteessä II.LIITE V Päätöksen 6 artiklassa ja säädöksen (EY) N:o 3381/94 20 (1) artiklassa mainittu lista Huom:>TAULUKON PAIKKA>>TAULUKON PAIKKA>


title: 2013/559/EU: Euroopan parlamentin päätös, annettu 17 päivänä huhtikuuta 2013 , Euroopan unionin elinten käännöskeskuksen varainhoitovuoden 2011 tilien päättämisestä

text:
               16.11.2013

               FI

               Euroopan unionin virallinen lehti

               L 308/173

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   Euroopan unionin elinten käännöskeskuksen varainhoitovuoden 2011 tilien päättämisestä
   (2013/559/EU)
   EUROOPAN PARLAMENTTI, joka

               —

               ottaa huomioon Euroopan unionin elinten käännöskeskuksen lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan unionin elinten käännöskeskuksen tilinpäätöksestä varainhoitovuodelta 2011 sekä käännöskeskuksen vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan unionin elinten käännöskeskuksen perustamisesta 28. marraskuuta 1994 annetun neuvoston asetuksen (EY) N:o 2965/94 (4) ja erityisesti sen 14 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0069/2013),

               1.

               hyväksyy Euroopan unionin elinten käännöskeskuksen varainhoitovuoden 2011 tilien päättämisen;

               2.

               kehottaa puhemiestä välittämään tämän päätöksen Euroopan unionin elinten käännöskeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 12.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EYVL L 314, 7.12.1994, s. 1.

      (5)  EYVL L 357, 31.12.2002, s. 72.


title: Neuvoston päätös 2014/294/YUTP, annettu 20 päivänä toukokuuta 2014 , Euroopan unionin yhdennetystä rajavalvonnan avustusoperaatiosta Libyassa (EUBAM Libya) annetun päätöksen 2013/233/YUTP muuttamisesta

text:
               21.5.2014

               FI

               Euroopan unionin virallinen lehti

               L 151/24

         NEUVOSTON PÄÄTÖS 2014/294/YUTP,
   annettu 20 päivänä toukokuuta 2014,
   Euroopan unionin yhdennetystä rajavalvonnan avustusoperaatiosta Libyassa (EUBAM Libya) annetun päätöksen 2013/233/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto antoi 22 päivänä toukokuuta 2013 päätöksen 2013/233/YUTP (1), jolla perustettiin Euroopan unionin yhdennetty rajavalvonnan avustusoperaatio Libyassa (EUBAM Libya). Päätöksen 2013/233/YUTP voimassaoloaika päättyy 21 päivänä toukokuuta 2015. Päätöksessä vahvistettu rahoitusohje kattaa 22 päivän toukokuuta 2013 ja 21 päivän toukokuuta 2014 välisen ajan.

               (2)

               Päätös 2013/233/YUTP olisi muutettava siten, että rahoitusohjeen voimassaoloa jatketaan 21 päivään toukokuuta 2015.

               (3)

               EUBAM Libya toteutetaan tilanteessa, joka saattaa huonontua ja joka voi haitata perussopimuksen 21 artiklassa määrättyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2013/233/YUTP seuraavasti:

               1)

               Korvataan 11 artiklan 5 kohta seuraavasti:
               ”5.   Operaation johtaja huolehtii EU:n turvallisuusluokiteltujen tietojen suojaamisesta EU:n turvallisuusluokiteltujen tietojen suojaamista koskevista turvallisuussäännöistä 23 päivänä syyskuuta 2013 annetun neuvoston päätöksen 2013/488/EU (2) mukaisesti.

                  (2)  EUVL L 274, 15.10.2013, s. 1.”"

               2)

               Korvataan 13 artiklan 1 kohta seuraavasti:
               ”1.   EUBAM Libyaan liittyviin menoihin tarkoitettu rahoitusohje 22 päivän toukokuuta 2013 ja 21 päivän toukokuuta 2014 väliselle ajalle on 30 300 000 euroa.
               EUBAM Libyaan liittyviin menoihin tarkoitettu rahoitusohje 22 päivän toukokuuta 2014 ja 21 päivän toukokuuta 2015 väliselle ajalle on 26 200 000 euroa.”

               3)

               Korvataan 15 artiklan 1 ja 2 kohdassa viittaukset päätökseen ”2011/292/EU” viittauksilla päätökseen ”2013/488/EU”.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 20 päivänä toukokuuta 2014.

            Neuvoston puolesta

            Puheenjohtaja

         A. KYRIAZIS

      (1)  Neuvoston päätös 2013/233/YUTP, annettu 22 päivänä toukokuuta 2013, Euroopan unionin yhdennetystä rajavalvonnan avustusoperaatiosta Libyassa (EUBAM Libya) (EUVL L 138, 24.5.2013, s. 15).